Видео, 01 апрел 2019\n14 октябр 2019, Тошкент вақти: 03:35\nдушанба 1 апрел 2019\nТуркия мухолифати Анқарадаги сайловда ғалаба қозонди\nРажаб Тоййиб Эрдўғон етакчилигидаги "Адолат ва тараққиёт партияси" 31 март куни ўтказилган маҳаллий сайловда мамлакат бўйлаб умумий ҳисобда ғолиб бўлган эса-да, қатор йирик шаҳарларда ғалабани қўлдан бой берди.\nУкраина сайлови: Зеленский олдинда\nУкраинада 31 март куни бўлиб ўтган президент сайловида шоумен Владимир Зеленский олдинда бормоқда. Экзит-полл натижаларига кўра, у 30 фоиздан кўпроқ овоз олган.\nТўшакка михланган, фарзандсиз 100 яшар момонинг имтиёзлари берилмаётир\nЖиззахнинг Бахмал туманида яшаётган 100 яшар Шарофат Исаева ҳақида Озодлик хабар берганидан 1 кун ўтиб, унга ногиронлик аравачасини беришди. 1-гуруҳ ногирони бўлган момо аравачани 10 йил кутди. Аммо, маълум бўлишича, у йиллардан буён қатор имтиёзларни олмай келаётир.\nËмғир ёғиб Самарқанд кўчаларини сув босди\nМаҳбусликдан президентликка: Украина "газ маликаси" энг юқори лавозимни эгалламоқчи\n1990 йилларда Тимошенко Россия газининг энг йирик импортчисига айланган ширкатга асос солган. Натижада у Украинадаги энг бадавлат шахслардан бирига айланди ва унга “Газ маликаси” лақаби берилди. Тимошенко 1999 йилда “Батькивщина” партиясига асос солиб, сиёсий карьерасини бошлади.\nАнора: Муҳожирликдаги ўзбекистонликлардан миннатдорман\nКумуш Раззоқованинг "Мен сени ҳеч кимга бермайман" қўшиғи ижроси билан ижтимоий тармоқларнинг ўзбек сегментида танилган доғистонлик Анора Озодлик меҳмони бўлди. Айни пайтда Россия эстрадасида ном қозониб бораётган Анора ўзи, оиласи ва Ўзбекистонга қандай алоқаси борлиги ҳақида Озодликка айтиб берди.\nШоколад қиролидан қўмондонликка: Украина президенти қайта сайланиш учун курашмоқда\nПорошенко хизмат фаолиятини шоколад саноатида бошлаган. 1990 йилларда отаси билан ҳамкорликда ”Рошен” ширкатига асос солган ва миллиардерга айланган. Бунинг ортидан у юқори лавозимларда, жумладан, беш ой давомида ташқи ишлар вазири лавозимида ишлади.\nКўзи ожиз Мадина мактаб орзусида\nOzodLive: Уй қамоғидан қутқариб олинган ўзбек аёли; ҳокимият аравача совға қилган 100 яшар момо\nҲазил-пазили йўқ: телеқизиқчи Украина президентлиги пойгасида етакчилик қилмоқда\nАктёр ва қизиқчи Владимир Зеленский Украина президентлиги учун курашмоқда. 2018 йил мартида у “Халқ хизматкори” номли сиёсий партия ташкил қилди. Унинг сайловолди кампанияси шиори ҳам “Халқ хизматкори”дир. Зеленский нафақат тажрибасизлиги, қолаверса, бизнес фаолияти учун ҳам танқидга учрамоқда.\nХитойдаги яна бир ўзбек қизи 5 ойдан бери уй қамоғида эканини айтмоқда\nТошкентнинг Сайрам кўчасида икки қаватли уйлар бузилади\nТошкент шаҳар ҳокимиятининг тасдиқлашича, пойтахтнинг Сайрам кўчасида жойлашган икки қаватли уйлар бузилади. Тошкентда 1850 дан зиёд бир ва икки қаватли эски уйлар мавжуд.


18 октябр 2021, Тошкент вақти: 17:57\nТошкент шаҳрида "Ярашув институтининг жиноят ҳуқуқида қўлланилиши: Ўзбекистон тажрибаси ва халқаро амалиëт" мавзуида халқаро анжуман ўтмоқда.\nҚозоғистон, Қирғизистон ва Тожикистондан келган вакиллар ҳамда Ўзбекистон ҳуқуқни муҳофаза қилиш идоралари ходимлари иштирокидаги бу анжуманда жазонинг қамоқ билан боғлиқ бўлмаган турлари, жобир билан жабрланувчининг ярашув механизмлари муҳокама қилинди.\nЎзбекистонда 2001 йилдан эътиборан ярашув институти фаолият юритиб келади.\nЎзбекистон президенти Ислом Каримов Ўзбекистон парламентида сўзлаган нутқида ўтган давр мобайнида 100 минг маҳкум бу институт шарофати билан қамоқдан озод бўлганини айтган эди.\nНаманганлик 26 яшар Фарҳод одам савдосида айбланиб олти йилга қамалган эди. Ҳозир у ярашув институти механизмига кўра қамоқ жазосидан озод қилиниб уйига қайтди. Россияда ўзи ишлаëтган қурилишга одам олиб кетгани Фарҳодни одам савдогари деб айблаш ва 6 йилга қамаш учун етарли бўлди.\nАдвокатлар кўмагида Фарҳод ўз айбининг арзимас эканини тасдиқлай олди. Фарҳоднинг қамоқдан озод бўлиши 2001 йил 29 августида Ўзбекистон жазо қонунларига киритилган ўзгартириш меваси дея кўрилмоқда.\nФарҳод шу кунгача қамоқ жазосидан мосуво бўлган 100 минг ўзбек маҳкумнинг бири.\nОзод бўлганлар сонини Ўзбекистон президенти Ислом Каримов 12 ноябр куни Ўзбекистон Олий Мажлисининг қўшма мажлисида сўзлаган нутқида келтирди.\n"Ярашув институтининг жорий этилиши натижасида ўтган давр мобайнида 100 минг нафарга яқин фуқаро жиноий жавобгарликдан озод этилди. Мана сизларга оддий қабул қилган қароримиз 100 минг одамнинг мана ҳаëтини ўзгартиришга, жавобгарликка тортилмасдан, бир-бири билан келишиб, жиноий ишларни ҳам тахлаб, ҳаммасини жой-жойига қўйишга имкон берди. Энг муҳими¸ 100 минг одамнинг яна қанча қариндошлари бор, қанча болалари бор", деди Каримов.\nКаримов назарида¸ қамоқ маҳкумларни тарбиялашда энг мақбул восита эмас.\n"Қолаверса, бундай жазо тури маҳкумларни тарбиялаш ва қайта тарбиялаш вазифасини ҳеч қачон бажармайди", деди Каримов.\nАйни пайтда Каримов нутқидан қамоқда маҳбусларни сақлаш қимматга тушаëтгани ҳам тушунилади.\n"Одамларни қамаш шарт эмас. Бу давлатга жуда қимматга тушади", деди зарда билан Ислом Каримов 12 ноябр куни.\nЎз нутқида давом этар экан Каримов "барчани қамайверсак¸ ким озод яшайди?"¸ ўзи деган гапни қоғозга қарамасдан айтиб юборди.\n“Ҳаммасини ҳам олиб бориб қамасак, нима бўлади эртага? Эркин яшайдиган одам ўзи қоладими йўқми?”\nБу гап айтилган куни Каримовни ҳақорат қилганликда айбланиб, тергови давом этаëтган журналист Носир Зокир зиммасидан барча айбловлар олиб ташланди. Носир Зокир “буни кутмовдим” деб гапиради.\n- Мен охирги сафар 6 ойга қамалганимда, октябр ойида менинг устимдан иккинчи жиноий иш қўзғалган. Ўзбекистон Жиноят кодексининг 158-моддаси¸ яъни президентни ҳақорат қилиш моддаси билан. Мени судга чақирди. Наманган шаҳар судида ҳеч ким йўқ. Битта ўзим. Наманган шаҳар прокурорининг муовини ўтирибди. Суд ўтирибди. “Мана шу масалани кўриб чиқамиз” деб ҳаммасини ўқиб берди. Асосий мавзу мана бу ерда. 158-модда ўта хавфли бўлмагани учун жиноий жавобгарликка тортилган Носиров Зокирнинг ўзи ëзма равишда жавобгарликдан қутулиш учун авф этиш тўғрисида “хўп” деб ëзиб берганлиги учун ва ëши 60дан ўтганлиги учун Сенатнинг охирги чиққан қарори¸ яъни авф этиш қарорининг 7-бандига биноан мана шу иш тўхтатилди. 15 минутда тўхтатди. Бўлган ҳодиса шу. Бу ерда мен озгина тушунмаган жойимки, бу статя ўта хавфли бўлмаганлиги учун. Демак, президентни ҳақорат қилган статя ўта хавфли эмас экан, деган жойга ҳайрон бўлдим мен¸ дейди Носир Зокир.\nНосир Зокир устида бораëтган тергов тугагани арафасида мамлакат ташқарисига чиқиб кетган мухолиф қарашдаги собиқ парламент аъзосига ҳам ярашув таклифи бўлди. "Айбимни бўйнимга олдим¸ авф қилинг¸ деб ëзиб беринг" дейишди собиқ депутатга.\nМемориал инсон ҳуқуқлари ташкилотига кўра¸ Ўзбекистон қамоқхоналаридаги 10 мингдан зиëд эътиқод маҳбусларига ҳам кечирим хати ëздирилмоқда. Мемориал фаоли Мўътабар Аҳмедова гапиради.\n- Ярашув фақатгина қайси даражада кетаяпти? Тайëр, ҳаммаси ëзилган бланка. Кечирим сўрайди маҳбус. Ким бўлишидан қатъий назар, эътиқод эркинлигидан қамалганми, Ваҳҳобийликда қамалганми, Ҳизбут-Таҳрирда қамалганми – шунга тўлиқ битта бланка тўлдирилган. “Мен кечирим сўрайман¸ биринчи ўринда юртбошимиздан, ўзбек халқидан кечирим сўрайман. Шу йўлимдан қайтаман яъни эътиқоддан қайтаман”. Бунга қўл қўяди. Ҳаммаси тайëр. Учинчи пункти “Бундан кейин ҳеч қанақа бирорта норасмий диний ташкилотга қўшилмайман”. Тўртинчиси “Президентимга содиқлик билан хизмат қиламан”. Мана шу энг охирги пункт ярашув келишуви. Мана шу 2001 йилда чиққандан бери бўлиб келаëтган нарса.\nОзодлик: Ўзбекистон қамоқхоналаридаги эътиқод маҳбуслари ярашув институти механизмлари асосида озод қилиняптими?\n- Умуман йўқ. Озод бўлган ҳаммаси яна қайтиб кириб кетган, дейди Мўътабар Аҳмедова.\nСуҳбатдошга кўра¸ айни пайтда ўзбек қамоқхонларини киссавур ва майда безорилар тарк қилмоқда, бу эса жамият учун хавфли, дейди Аҳмедова.\n- Талон-тарожликда, давлат мулкини талон-тарож қилган, наркоманлар, ўғрилар, наркотик билан шуғулланганлар, одам ўлдирганлар, мол-мулкини талон-тарож қилиш мақсадида одам ўлдирганлар, ҳар хил фирмаларга босқинчилик қилганларни, бу ерда сиëсий эмас, ижтимоий-иқтисодий жиноятчилар чиқаяпти.\nОзодлик: Ярашув институти воситасида қамоқдан озод бўлиш ишига пул аралашадими?\n- Пул аралашган демайлик¸ порахўрлик дейлик. Пора аралашган жой бўлади. Вақтинчалик бўлади. Бу одам шуни сақлаб қолиш учун яна бериши мумкин. Лекин у одам ҳамма ëғини сотиб берди. Бошқа имконияти йўқ. Имконияти бўлмагандан кейин кетаверади, тиқиб ташлайди. Бунақалар бўлди бир-иккита, дейди Мўътабар Аҳмедова.\n2001 йилдан бери Ўзбекистонда мавжуд бўлган ярашув институти меваси ўлароқ¸ 100 минг маҳкум озод бўлганлиги бу институт ҳақида яна ҳам тўлароқ билиш иштиëқини уйғотди. Шу мақсадда¸ Олий Мажлис Сенатининг Қонунчилик ва суд-ҳуқуқ масалалари бўйича қўмитаси раиси Светлана Ортиқовага мурожат қилдик.\nОлий Мажлис Сенатининг Қонунчилик ва суд-ҳуқуқ масалалари бўйича қўмитаси раиси Светлана Ортиқова билан суҳбат эди.


ДСҚ ҳузуридаги Йирик солиқ тўловчилар бўйича ҳудудлараро давлат солиқ инспекцияси жисмоний шахсларга тўланган дивидендлар ва фоизлар бўйича ҳисобот топшириш муддати - ҳисобот ойидан кейинги ойнинг 15 куни эканлиги ҳақида эслатма йўллади. У вақтларда бир йилдан ортиқ муддатдан буён у бўйича тегишли тўловлар айнан кимга амалга оширилишига эътибор бермаган ҳолда 20 кунгача ҳисобот беришган. Buxgalter.uz илтимосига биноан вазиятни солиқ маслаҳатчиси Гульнара ЭРГАШЕВА шарҳлаб берди: ...\nИлгари валюта счётларида ҳисобда бўлган суммалар дивидендлар тўлашга йўналтирилиши мумкин эди. 2020 йил августда ушбу қоидалар ўзгарди. Энди уларда валюта маблағларини сарфлаш йўналишларининг ёпиқ рўйхати кўрсатилган, уларнинг орасида дивидендлар тўлаш мавжуд эмас. Buxgalter.uz илтимосига биноан саволни МҲХС ва бошқарув ҳисоби бўйича сертификатланган мутахассис, «Profi Training» молия саводхонлиги мактаби бизнес-мураббийи Александра ТОЛМАЧЕВА тушунтирди: ...\nШу йилдан бошлаб дивидендларни тўлашда корхонанинг ўзи томонидан олинган дивидендлар суммасига солиқ базасини камайтириши мумкин. Ушбу тартиб хусусий корхоналарга ҳам татбиқ этилади, сабаби хусусий корхона мулкдорига соф фойдадан тўланадиган даромадлар дивидендларга тенглаштирилади. ...\nСолиқ агенти норезидентлар даромадлари бўйича қандай ҳисобот топширади\nBuxgalter.uz молия вазири ўринбосари Дилшод СУЛТОНОВнинг ўқувчилар саволларига жавобларини эълон қилишни давом эттиради. ...\nМy.soliq сайтида “Электрон солиқ ҳисоботи” таркибида учта янги шакл пайдо бўлди: Дивидендлар ва фоизлар кўринишида тўланадиган даромадлардан олинадиган, солиқ агенти томонидан тўлов манбаида ушлаб қолинадиган солиқ ҳисоб-китоби (шакл коди –10202_4), Чет эллик шахслардан сотиб олинган товарлар (хизматлар) бўйича ҚҚС ҳисоб-китоби (шакл коди –10001_4), Солиқ агенти томонидан тўлов манбаида ушлаб қолинадиган юридик шахслардан олинадиган фойда, норезидентлардан олинадиган даромад солиғи ҳисоб-китоби (10307_2). Бухгалтерларнинг аксарияти улар бўйича 20 февралдан кечиктирмай ҳисобот топширишларига тўғри келади. ...\n2020 йилда фоизларга солиқ солиш тартибига қандай ўзгартириш киритилди? 2020 йилгача тўланмаган фоизлардан солиқ қандай ушлаб қолинади? Олувчида ва тўлов манбаида солиқ қандай ушлаб қолинади? Фоизларга солиқ солиш тартиби тўғрисидаги саволларга молия вазирининг ўринбосари Дилшод СУЛТОНОВ жавоб беради. ...\n1 апрелгача тақсимланган, кейинроқ тўланган дивидендлардан солиқ ушлаб қолиш лозимми? ХКларнинг тақсимланадиган соф фойдасига солиқ солиш керакми? Хусусий ва оилавий корхоналар, шунингдек фермер хўжаликлари соф фойдасига солиқ солиш тартиби тўғрисидаги саволларга молия вазирининг ўринбосари Дилшод СУЛТОНОВ жавоб беради. ...\n2020 йилдан бошлаб дивидендларга каскадли солиқ солиш бекор қилинди ва корхоналар томонидан олинган дивидендларга солинган солиқни ҳисобга олиш назарда тутилган. Ушбу нормани амалда қўллаш тўғрисидаги саволга Молия вазирлиги бевосита солиқлар бошқармаси бошлиғи Умид ҲАМРОЕВ жавоб беради. ...\nСолиқлар 2020: дивидендлар, ер, сув\nИрода Аббосхонова, солиқ маслаҳатчиси, «Tax Consensus» СМТ директори янги таҳрирдаги Солиқ кодекси бўйича тўртта тақдимот тайёрлади. Кодексда белгиланган нормалар таҳлил қилиниши ва келгусида такомиллаштирилиши лозим. Тақдим этилган материаллар дивидендларга солиқ солиш, ер ва “сув” солиқлари бўйича ўзгартиришлар, ресурс солиқлари бўйича ноль кўрсаткичли ҳисобот топширишга бағишланган. Муаллиф ушбу масалалар, шу жумладан тўлиқ тартибга солинмаган масалалар юзасидан қуйидаги тақдимотларда ўз нуқтаи назарини баён этган: ...\nЮридик шахслар-норезидентларнинг дивидендлар ва фоизлар тарзидаги даромадларига 10% ставка бўйича солиқ солинади. Бунда Солиқ кодексининг 155-моддаси норезидентга даромадни тўлов манбаида юридик шахслардан олинадиган фойда солиғини ушлаб қолинмаган ёки солиқнинг пасайтирилган ставкаси қўлланилган ҳолда тўлаш имконини беради. ...\nҚарз шартномаси бўйича фоизлар қарз қопланадиган санада тўланса, ДСИга қандай жавоб бериш лозим\nБухгалтерлар камерал назорат якунларига кўра солиқ органлари жўнатган талабномаларга жавоб беришларига тўғри келади. Buxgalter.uz намунавий жавобларни чоп этиб, бухгалтерларга ёрдам бермоқда. Улар тажрибаси билан ўртоқлашмоқчи бўлган бош бухгалтерлар, солиқ маслаҳатчилари, бошқа мутахассислар томонидан тайёрланган. Сиз ҳам шундай қилишингиз мумкин – вазият тавсифи ва жавобларни talabnoma@buxgalter.uz почтасига йўлланг. Бир-биримизга ёрдам берайлик! ...\nХусусий корхонанинг фойдаси солиқлар ва бошқа мажбурий тўловлар тўланганидан сўнг корхона мулкдорининг тасарруфига ўтади ҳамда унга солиқ солинмайди («Хусусий корхона тўғрисида»ги Қонуннинг 24-моддаси) ...


“Милан” бразилиялик футболчисини москваликларга сотди\n14 январь, 2017, 10:11\n“Милан” клуби ҳужумчиси Луис Адриано фаолиятини Россия премьер-лигасида давом эттирадиган бўлди. Sky Sport нашрининг маълум қилишича бразилиялик футболчи 16 январь, душанба куни Москванинг “Спартак” клуби билан шартнома имзолайди.\nТаъкидлаш керакки ниҳоят москваликлар ўзлари кутган трансферни амалга ошира олишди. Милан шаҳрида Луис Адриано, “Спартак” клуби бош мураббийи Массимо Каррера ва “Милан” клуби бош директори Адриано Галлианилар ўзаро учрашишган ва келишувга эришишган.\nМаълумот учун, Луис Адриано “Милан” сафига 2015 йилда Донецкнинг “Шахтёр” клубидан келиб қўшилган эди. У ўтган давр мобайнида “россонерилар” таркибида жами 36та ўйинда иштирок этган ва ўз ҳисобига 6та гол ёздириб қўйишга эришган. Ўз навбатида бразилиялик футболчи “кончилар” сафида 266та учрашувда майдонга тушган ва 128та голга муаллифлик қилган.


Гепатит(сарик касал) аломатлари даволаш – Пазанда\nГлавная / Жамият / Гепатит(сарик касал) аломатлари даволаш\nBarno Mir 1 week ago\tЖамият, Саломатлик Comments Off on Гепатит(сарик касал) аломатлари даволаш 12 Показы\nСарик касал рус тилида(Желтый больной) билирубиннинг кўпайиши туфайли терининг ва шиллиқ пардаларнинг сарғайиши, кўп миқдорда еластик толаларни ўз ичига олган тўқималарда тўпланади. Клиникада синдром тери ва шиллиқ пардаларни сарғишнинг турли хил сояларида бўяшда фарқланади. Сариқликнинг интенсивлиги биринчи навбатда тўқима ёки органнинг қон билан таъминланишига боғлиқ.\nЯллиғланиш, сироз, ўсмалар ва саратон каби жигар касалликлари бу муҳим органнинг йўқ қилинишига олиб келиши мумкин. Хавф шундаки, дастлаб оғриқ йўқ. Шундай қилиб, сариқлик даволанишга муҳтож бўлган орган бузилишининг муҳим кўрсаткичи бўлиши мумкин. Шу сабабли, агар сизда сариқлик бўлса, доимо шифокорингизга мурожаат қилишингиз керак.\nСариқ касал турлари:\nСупражигар (гемолитик) сариқлик. Жуда кўп қизил қон ҳужайралари бузилганда пайдо бўлади. …\nЖигар (паренхима) сариқлиги. …\nСубҳепатик (механик) сариқлик.\nСAРИҚ КАСАЛ АЛОМАТЛАРИ\nAсосий сабабга кўра, сариқлик терининг ва склеранинг одатдаги сарғайишига қўшимча равишда бошқа аломатларга ега бўлиши мумкин.\nСариқлик билан боғлиқ қуйидаги аломатлар ташвиш туғдириши керак:\nбосим билан қорин бўшлиғида ўткир оғриқ;\nтана ҳароратининг ошиши;\nНажас ранги ўзгарган (сариқлик сабабига қараб қуюқроқ ёки очроқ)\nсийдик рангидаги ўзгаришлар (тўқ жигарранг);\nтерининг қичиши кўриниши;\nуйқучанлик, қўзғалиш ва тартибсизлик;\nқон излари билан қусиш.\nКўкариш ёки кўкариш тенденциясининг кучайиши, кичик нуқта ёки катта доғлар кўринишидаги қизил-бинафша тошмалар тери ости қон кетишини кўрсатиши мумкин.\nСАРИК КАСАЛНИНГ СAБAБЛAРИ\nСариқликни келтириб чиқарадиган асосий касалликлар:\nжигарнинг ўткир яллиғланиши;\nсафро йўлларининг яллиғланиши (холангит);\nўт йўлларининг обструкцияси;\nспиртли ичимликларни ҳаддан ташқари истеъмол қилиш;\nТери ва склеранинг сарғайишининг кам учрайдиган сабаблари:\nCриглер-Найяр синдроми (ирсий касаллик, бунда билирубинни чиқариб юбориш учун масъул бўлган ўзига хос фермент таъсирланади);\nДабин-Жонсон синдроми (жигар ҳужайраларида конжугацияланган билирубиннинг ажралишини олдини оладиган сурункали сариқликнинг ирсий шакли);\nпсевдо-сариқлик (терининг сарғайиши кўп миқдорда сабзи, қовоқ ёки қовун истеъмол қилганда билирубиннинг кўплиги билан емас, балки бета-каротиннинг кўплиги билан боғлиқ).\nСариқ касалнинг диагностик усуллари\nТиббий кўрикнинг бир қисми сифатида сариқлик бошланишининг сабабини аниқлаш керак. Шунинг учун бемор қуйидаги диагностика муолажаларидан ўтиши керак:\nШифокор беморнинг батафсил текширувини ўтказади: терининг сарғайиши пайдо бўлганда, бемор спиртли ичимликларни ичадими, баъзи дори-дармонларни қабул қиладими. Ўт пуфаги, гепатит ёки саратон каби мавжуд бўлган ҳар қандай тиббий шароитлар ҳақида хабар бериш керак.\nБеморнинг тўлиқ физик текшируви ўтказилади. Бундай ҳолда, шифокор ўт пуфаги ва жигарни мулойимлик билан текширади.\nБилирубин концентрацияси қон, сийдик ва нажас тестлари ёрдамида аниқланади.\nСариқликни аниқлаш учун бошқа тестлар:\nқорин бўшлиғи сонографияси (қориннинг юқори қисмининг ултратовуш текшируви);\nўт йўлларининг ендосонографияси;\nкомпютер томографияси (КТ);\nмагнит-резонанс томография (МРТ).\nСариқ касалнинг даволаш усуллари\nСариқликни даволаш одатда асосий сабабга боғлиқ. Мақсад қондаги билирубин даражасини пасайтиришдир.\nБунинг учун, биринчи навбатда, сариқлик пайдо бўлишининг сабаби аниқланади, чунки ҳар бир касаллик турли хил даволаш усулларини ўз ичига олади:\nўт пуфагидаги тошларни махсус ендоскоплар ёрдамида олиб ташлаш мумкин;\nкасалланган ўт пуфаги ҳам жарроҳлик йўли билан олиб ташланади;\nагар дорилар жигарга зарар етказса, сариқлик одатда дори терапияси тугагандан сўнг йўқолади;\nвирусларга қарши препаратлар вируслар келтириб чиқарадиган сариқлик учун буюрилади;\nпаренхимал сариқлик қўзғатувчи қон бузилишини даволашни талаб қилади.\nAгар тестлар сариқлик ўткир вирусли гепатитдан келиб чиққанлигини аниқласа, соғлиғи яхши беморларда ҳеч қандай даволанишни талаб қилмасдан аста-секин йўқолиши мумкин.\nСариқликка олиб келадиган ўсмалар касалликнинг оғирлигига қараб имкон қадар тезроқ олиб ташланиши керак.\nСарик касалиги пархез\nИстемол килиш булмаган овкатлар\nСафро ишлаб чиқаришни кўпайтирадиган, ошқозонни безовта қиладиган, жигарни стресс билан ишлашга мажбур қиладиган, ошқозон ости бези секрециясини ишлаб чиқаришни кўпайтирадиган ва овқат ҳазм қилиш трактида газ ҳосил бўлишига ва ферментацияга олиб келадиган барча маҳсулотларни чиқариб ташлаш керак. Буларга қуйидагилар киради:\nКучли бой булёнлар: гўшт, балиқ, қўзиқоринлардан, шунингдек, улар асосида тайёрланган шўрвалардан.\nЯнги нон, пиширилган маҳсулотлар, креп, қовурилган кек, донуц ва бошқалар.\nЁғсиз ва ёғли гўштлар (ески мол гўшти, тери билан товуқ, қўзичоқ, чўчқа гўшти).\nКонсервалар (балиқ ва гўшт), колбаса, колбаса.\nЁғли балиқлар: сардаля, смелт, оркинос, скумбрия, ҳалибут ва бошқалар.\nДудланган гўшт ва балиқ, тузланган селд ва бошқалар.\nЧўчқа ёғи, маргарин, ёғ, маёнез.\nПарранда гўшти, товуқдан ташқари.\nҚаттиқ қайнатилган ва қовурилган тухум.\nСирка, қалампир, ҳорсерадиш, хантал каби зираворлар.\nҲар қандай қўзиқорин.\nПиёз, саримсоқ, турп, шолғом, турп, отқулоқ, исмалоқ.\nГазланган ичимликлар, какао, кучли чой ва қаҳва.\nПишириқлар, тортлар, кремлар, музқаймоқ.\nЁғли сут маҳсулотлари.\nТузли ва аччиқ пишлоқлар.\nБарча қовурилган овқатлар.\nРухсат этилган маҳсулотлар\nГепатит A билан озиқ-овқат осон ҳазм бўлиши керак, ошқозон ва жигарни ортиқча юкламаслиги, пектинлар, ёғларни еритувчи витаминлар, сафро чиқиши ва жигардан ёғларнинг чиқарилишига ёрдам беради. Фақат буғда, пиширилган ва қайнатилган овқатга рухсат берилади.\nСарик касаллика ейишингиз мумкин булган махсулотлар:\nЁғсиз гўшт (мол, дана, товуқ, қуён) ва ундан тайёрланган, буғланган ёки қайнатилган маҳсулотлар (кöфте, котлет).\nҚуритилган ёки кечаги нон, мазали бўлмаган кракерлар, печене, кракерлар.\nКам ёғли балиқ турлари, масалан, ҳаке, навага, перч, камбала, қайнатилган ёки пиширилган.\nКам ёғли сут ва ферментланган сут маҳсулотлари.\nЧекланган миқдорда сариёг ъ(10 г дан кўп бўлмаган).\nЮмшоқ қайнатилган тухум ёки омлет.\nЁрма ёки майда ноодле билан сабзавотли ва сутли шўрвалар, мевали шўрвалар, вегетариан карам шўрва ва борсч.\nМева ва резаворлар фақат ширин ва пишган. Сиз ҳам янги, ҳам картошка пюреси, компотлар, мевали ичимликлар шаклида ейишингиз мумкин.\nСабзавотлар: бодринг, сабзи, гулкарам, брокколи, қовоқ, қовоқ.\nСуфле, шунингдек, макарон, творог, сабзавотлар, гуручдан тайёрланган пудинглар.\nҚайнатилган денгиз маҳсулотлари.\nПетрушка ва арпабодиён.\nПастила, безе, мураббо, асал, желе, мармелад.\nЎсимлик ёғи (тозаланган) ва у билан зираворланган салатлар.\nЎсимлик чойлари, енгил пиширилган қора чой, мевали ичимликлар, сутли чой ва қаҳва, ширин мевалардан янги сиқилган шарбатлар, компотлар.\nПред. Вирусли гепатит Б: белгилари, даволаш, олдини олиш\nСледующая Уйлар проекти – чиройли уйлар дизайнлари


Абдулла Қаҳҳор. Оқ ароқнинг қора иши (фельетон) | www.ziyouz.uz\nБош саҳифа Ўзбек насри онлайн антологиясиАбдулла Қаҳҳор (1907-1968)Абдулла Қаҳҳор. Оқ ароқнинг қора иши (фельетон)\nКимсан Қорабоев қўғирчоқдеккина қизчаси Лолани етаклаб, хотини билан ажрашгани судга кетаётибди. Унинг сочлари тўзиган, ранги не аҳволда, кийим-боши ғижим, шимининг почалари лой…\nМагазиндан чиқилгандан кейин Лола гапирмай қўйди. Энди унинг хаёли бошқа нарса билан банд эди: дадаси шимининг чўнтагида дўппайиб турган ароқни қачон ва қаерда ичади-ю, яна «ёмон дада» бўлиб нималар қилади…\nЛола онасини кўриш билан югуриб бориб унинг бўйнига осилди, яна қалдирғочдай чуғурлаб, бирпасда олам-жаҳон гап гапириб ташлади…\nЎн бир йиллик оила. Қимсан илгарилар «хонаси» келганда ичар эди, кейинчалик битта-иккита улфат орттириб «хонаси»ни ўзи келтирадиган бўлди. Тўрт йилдирки «хонаси» ҳар куни келади, тўрт йилдирки оилада ҳаловат йўқ: харҳаша, шовқин, кўз ёши… Кимсанни баъзан ечинтириб бўлади, баъзан бўлмайди. Бутун уйдан, кийимлардан, кўрпа-ёстиқдан, ҳатто Лоланинг бошидан ҳам ароқ ҳиди келади!\n— Биласанми, хотининг сенга куймайди, рўзғордан уриб пул орттираётибди. Кўрмайсанми, топганинг зўрға учма-уч келади…\n— Хотининг ҳалол эмас, ширин сўзини бошқаларга тўкиб, сенга нуқул тахирини қолдиради…\nИнобатхон тўрт йил давомида йиғлаган, жанжаллашган, бунақа оилавий турмушдан воз кечмоқчи эканини айтган вақтларда ҳам ароқ Кимсанга «парво қилма, ҳеч қаёққа кетмайди» деб тасалли берди; бундан икки ой бурун Инобатхон уйдан узил-кесил чиқиб кетаётганида ҳам «хотиржам бўл, барибир қайтиб келади» деди. Лекин, шундоқ бўлса ҳам, Кимсан кўнглига ғулғула тушиб, ҳар эҳтимолга қарши Лолани зўрлик билан олиб қолди. Бироқ ҳозир Инобатхон судьяларга қараб, қавм-қариндошлар олдида шунча гапни айтганидан кейин Кимсаннинг кўзи ярақ этиб очилди-ю, ичкилик ҳароратидан кечаси билан қаттиқ уриб ҳориган юраги алланечук бўлиб кетди, совуқ тер босди. Унинг аҳволини кўриб кимдир бир стакан совуқ сув келтириб берди. Лола бўлаётган гапларни яхши тушунмаса ҳам, ароқ туфайли ёмон бир иш рўй берганини сезиб бир чеккада мунғайиб ўтирар эди, дадасининг титраётган қўлидаги стаканга кўзи тушар экан, жон-жаҳди билан қичқириб унга томон отилди:\nСтакан Кимсаннинг қўлидан тушиб чил-чил бўлди, Орқада ўтирган бир чол Лолани ўзига тортиб бағрига босди. Залда бир ғовур кўтарилди-ю, оғир жимлик чўкди, у ёқ-бу ёқдан пиқ-пиқ йиғи товуши эшитилди… Суд ҳукмга кирди. Ҳукм икки соатдан кейин эълон қилинди. Лола онага ҳукм қилинди. Инобатхон Лолани етаклади. Лола ҳайрон, гоҳ дадасига қарайди, гоҳ онасига…\nКимсан нима бўлганига тушунолмай гаранг бир аҳволда эшикка томон йўналди. Ким билади, шимининг чўнтагида сонига ботиб турган бир шиша ароқни эшикдан чиқиши биланоқ ичадими ё ерга кўтариб урадими! Агар ерга урса бунинг товушини Инобатхон эшитиб эҳтимол қайрилиб қараса, эҳтимол қайтса… Ахир, Инобат хурсанд бўлиб эмас, йиғлаб кетаётибди-ку!..\n← Аввалги Аввалги Абдулла Қаҳҳор. Ҳиқичоқ (фельетон)\nКейинги → Кейинги: Абдулла Қаҳҳор. Янги ер (Шоҳи сўзана) (комедия)


Қўшнинг кўр бўлса, кўзингни қис...\n10 апрел 2021, Тошкент вақти: 17:22\nКузатувчилар Қирғизистон президенти Қурмонбек Бакиев ўз ҳокимиятини мустаҳкамлаш йўлида қўшни давлатларнинг синалган йўлидан боришни маъқул кўраётганини таъкидламоқдалар.\n“Қирғизистон сиёсий тизимнинг ўзбек модели йўналиши томон эволюция қилмоқда”. Мамлакатдаги жараëнларни кузатаëтган мустақил сиёсатшунослар ана шундай фикрда.\nЖумладан, Бишкекда бўлиб ўтган матбуот анжумани иштирокчиси бўлган Москвадаги МДҲни ўрганиш институти Бишкек ваколатхонаси раҳбари Александр Князев “Қирғизистон нисбатан демократик йўналишдан оғиб, айрим кўринишларни ҳисобга олмаганда, ўзбек сиёсати вариантини танламоқда”, деб фикр билдирди.\nАлександр Князевнинг айтишича, Қирғизистон ҳукуматининг Ўзбекистон сиёсий тузумига яқинлашишга интилаётганини бир қатор омиллар мисолида изоҳлаш мумкин:\n- Ҳуқуқ-тартибот тузилмаларини кучайтирилиши, айрим қонунларга давлатнинг иқтисодга аралашувини кучайтиришга қаратилган ўзгартишларнинг киритилиши, матбуот эркинлигини чеклаш ҳаракати, энг нуфузли ахборот воситаларининг ҳукуматга мойил сиёсий кучлар назорати остига олиниши мисолида Қирғизистон ўз сиёсий йўналишини Ўзбекистон тузимига яқинлаштирмоқчи эканини илғаш мумкин, дейди Александр Князев.\nСиёсатшунос фикрича, айни дамда ҳукумат қирғиз мухолифатини заифлаштириш ҳаракатини кучайтирмоқда.\nҚирғизистон Омбудсмени Турсунбек Ақун сиёсатшуноснинг айрим фикрларига қўшилади.\n- Мухолифат арбобларига давлат амалларида ишлаган вақтларида эмас, лавозимларидан истеъфо бериб, мухолифатга қўшилганларидан кейин жиноят ишлари очилмоқда. Айрим ўзгача фикрловчилар ҳуқуқ-тартибот тузилмалари таъқиби туфайли мамлакатни тарк этишга мажбур бўлгани ҳам рост, дейди Турсунбек Ақун.\nЛекин Омубдсмен сиёсатшуносларнинг “Қирғизистон ўз сиёсий йўналишини Ўзбекистон тузумига яқинлаштирмоқчи” деган нуқтаи назари бироз бўрттирилган эканини айтади.\n- Қирғизистон Ўзбекистон йўлига ўтмоқда, деган фикрга қўшила олмайман. Янги Конституция қабул қилингач, қандайдир даражада ҳокимият бир шахснинг қўлида жамланди. Лекин бу¸ авторитар ёки диктаторлик тузуми бошланди¸ дегани эмас.\nГазеталар ҳукуматни эркин танқид қилмоқда, яхшими-ёмонми - мухолифат фаолият кўрсатмоқда. Албатта¸ мамлакатда инсон ҳуқуқлари ҳамда эркинликлари борасида ортга силжишлар бор. Бироқ бу мамлакатда демократия учқуни бира тўла сўнди, дейишга асос бўла олмайди, деди Турсунбек Ақун.\nБироқ ҳуқуқ ҳимоячиси Азиза Абдурасулова Қирғизистон деярли авторитар бошқарувга эга давлатга айланиб бўлди, деган фикрда. Унинг айтишича, бу жараëнда МДҲдаги авторитар тузумлар таъсири кучли бўлган.\n- Бу МДҲ, жумладан, Марказий Осиёдаги давлатлар таъсиридир. МДҲ ҳудудида Қирғизистон энг демократик давлатлардан бири эди. Бу эса авторитар тузумдаги давлатлар учун кўзга суқилган чўпдек гап эди. Шунинг учун ҳам бу давлатлар Қирғизистон ҳокимиятига ўз таъсирини ўтказига ҳаракат қилиб келди¸ дейди Азиза Абдурасулова.\nСиёсатшунос Александр Князев бу борада фикр билдиришда давом этар экан, бу таъсир бевосита эмас, билвосита эканини қайд этади. Унга кўра, минтақа ва МДҲдаги авторитар тузумлар Қирғизистон ҳукумати ҳаракатларининг ўз сиёсатлари билан мувофиқлаштирилган бўлишини истайдилар.\nАлександр Князев минтақада энг фаол ҳисобланган қирғиз мухолифати ҳам президент Бакиев командаси томонидан устамонлик билан кучсизлантирилганини алоҳида таъкидлаб ўтди.\nСиёсатшунос фикрича, бу авторитар ҳокимият устунларини янада мустаҳкамлайди ва қаршилик ҳаракатини заифлаштиради.\n- Президент ва унинг командаси мухолифатни эффектив тарзда заифлаштириш ва амалдаги мухолифат таркибидан кўп лидерларни чиқариб юборишга муваффақ бўлди. Мухолифат лидерларининг айримлари жиноят ишлари қўзғатилиб қамалди, айримлари фаолиятини тўхтатди, бир қисми эса ҳукумат берган амалларга алданди.\nЛекин ҳукумат ҳам, мухолифат ҳам назорат қила олмайдиган бир куч бор. Бу куч халқдаги эркинлик руҳидир.\nҚирғизистон халқи эркинлик таъмини тотган, одамлар эркинлик ўзларининг турмуш фаровонлигини оширишини, иқтисодий аҳволларини яхшилашини яхши тушуниб қолганлар.\nШунинг учун ҳам мухолифат заифлашган тақдирда, унинг ўрнини халқ эгаллайди. Лекин халқнинг йўналтирилмаган кураши нақадар самарали бўлиши ҳозирча маълум эмас, дейди Александр Князев.


Марказий Осиёда йириклиги бўйича Брайл ёзувида китоблар ва дарсликлар чоп этувчи ягона босмахона дуч келган муаммо Тошкент шаҳар ҳокимиятининг нотўғри чиқарган қарори билан боғлиқ. Шаҳар ҳокимининг 2017 йил 3 майда чиқарган 543-сонли қарори билан ижтимоий аҳамиятга молик ташкилотга тегишли бинолари ва ҳудуди тўлиғича Тошкент шаҳар ИИББ 62-бўлимига бериб юборилган.\n1949 йилда ташкил этилган босмахонанинг бош муҳаррири Рихсивой Аббосхоновнинг айтишича, босмахона 1981 йилдан бери шу бинода фаолият юритиб келади. Аммо Тошкент шаҳар ҳокимияти Бинолардан фойдаланиш департаменти йўл қўйган хатоликни тузатишни истамаяпти. Даставвал куч билан босмахонанинг биринчи корпусида қонуний асосда ижарада турган тадбиркорлар чиқариб юборилган бўлса, эндиликда, ички ишлар бўлими томонидан бинонинг ўзларига тегишли бўлмаган қисмида фаолият юритаётган тадбиркорлардан ҳам чиқиб кетишни талаб қилишмоқда. Ваҳоланки, улар ўзларига ажратилган бинонинг бир қисмида таъмирлаш ишларини олиб боришганида, бошқа тадбиркорлар фаолиятини давом эттиришлари мумкинлиги, босмахонанинг бошқа биноларига, уларнинг фаолиятига аралашмасликларини ваъда қилишган.\nЛекин, амалда иш умуман бошқача бўлмоқда. Айни вақтда Аббосхонов шаҳар ҳокими қароридаги тушунмовчилик туфайли бино батамом ШИИББ бўлимига ўтиб кетишидан, босмахона кўчага қувилишидан хавотирда.\nУ ҳолда Ўзбекистон Кўзи ожизлар жамиятига қарашли 12 та кўзи ожиз болалар мактаб интернатида таҳсил олувчи 2 мингдан ортиқ ўқувчига дарсликлар етказиб бериш масаласи нима бўлади. Чунки, шундоғам уларни дарсликлар билан таъминлаш 50 фоизни ташкил этмоқда, холос.\nАфсуски, Рихсивой Аббосхонов додини ҳеч ким эшитаётгани йўқ. Эшитганлар эса, арзнинг мағзини чақиб кўришни шунчаки исташмаяпти ёхуд кўз юмишмоқда. Акс ҳолда апелляция судида иштирок этган прокурор қарорнинг нотўғри чиқарилганини қайд этгани ҳолда якунда судьядан аввалги суд қарорини ўз кучида қолдиришни сўрармиди?\nШу ва қарор билан боғлиқ бошқа тафсилотлар хусусида Рихсивой Аббосхонов KUN.UZ сайтига интервью берди.\nбосмахона Кўзи ожизлар жамияти\nМосквадаги ёниб кетган босмахонада ишлаган қирғизистонликларга иш ҳақи тўланди\nМосквада 17 киши ўлимига сабаб бўлган ёнғинга жавобгар қилинган шахс қўлга олинди


Ўзбекистон — БМТ: инсон ҳуқуқларини ҳимоя қилиш йўлидаги мустаҳкам ҳамкорлик\nБугун Ўзбекистон ўз мустақил тараққиётининг сифат жиҳатдан янги босқичига қадам қўйди. Бу йўлда у жаҳоннинг кўплаб мамлакатлари ва йирик халқаро ташкилотлари билан турли соҳаларда ҳамкорлик қилиб келмоқда. Айниқса, давлатимизнинг ҳозирги мураккаб шароитда давримизнинг энг обрўли халқаро тузилмаси — БМТ билан тинчлик ва барқарор тараққиётни таъминлаш йўлидаги ҳамкорлик алоқалари янада мустаҳкамланиб, кундан-кунга фаоллашиб бормоқда.\nПрезидентимизнинг 2017 йил сентябрь ойида Нью-Йорк шаҳрида ўтган БМТ Бош Ассамблеясининг 72-сессиясидаги иштироки ва ушбу ташкилот юқори минбаридан туриб илгари сурган қатор муҳим ташаббуслари мамлакатимиз билан БМТ ўртасидаги ҳамкорликнинг янги босқичини бошлаб берган эди.\nЖорий йилда давлатимиз раҳбари Олий Мажлисга йўллаган мурожаатномасида БМТ, Европада хавфсизлик ва ҳамкорлик ташкилоти, Ислом ҳамкорлик ташкилоти, Туркий кенгаш ва бошқа нуфузли халқаро ташкилотлар доирасида кўп томонлама ҳамкорликни жадаллаштиришни давом эттириш зарурлигини таъкидлаб, Ўзбекистоннинг 2021-2023 йиллар мобайнида БМТнинг Инсон ҳуқуқлари бўйича кенгашига аъзо бўлиши масаласини изчил илгари сургани ҳам бежиз эмас, албатта. Инчинун, бугун БМТ халқлар ва миллатлар ўртасида тинчлик ва ҳамкорлик муносабатларини кенгайтириш ва мустаҳкамлашда замонавий халқаро муносабатларнинг бутун тизимидаги марказий институционал бўғини ҳисобланадиган универсал ташкилотга айланди. Ўзбекистон эса ана шу йирик ташкилот билан халқаро муносабатларни янада ривожлантириш йўлидан бормоқда.\nКейинги йилларда мамлакатимизда инсон ҳуқуқларини ҳимоя қилишнинг қонунчилик ва ташкилий-ҳуқуқий базасини мустаҳкамлаш ҳамда инсон ҳуқуқларини ҳимоя қилиш масалалари юзасидан халқаро ташкилотлар билан ҳамкорликни фаоллаштиришга доир тизимли ишлар олиб борилмоқда. Айниқса, сўнгги тўрт йилда қийноқларга йўл қўймаслик бўйича жиддий ва ортга қайтмайдиган ислоҳотлар амалга оширилди.\nҲозирги вақтда Ўзбекистон Республикаси инсон ҳуқуқлари бўйича 80 дан ортиқ халқаро ҳужжатлар, жумладан, Бирлашган миллатлар ташкилотининг 6 та асосий шартномаcи ва 4 та факультатив протоколига қўшилган бўлиб, уларнинг амалга оширилиши юзасидан БМТнинг Инсон ҳуқуқлари бўйича кенгаши ва шартномавий қўмиталарига мунтазам равишда миллий маърузаларни тақдим этиб келмоқда. Шу боисдан мамлакатимизнинг илк бор Бирлашган миллатлар ташкилотининг Инсон ҳуқуқлари кенгашига уч йиллик муддатга аъзо сифатида сайланиши чиндан-да тарихий воқеа бўлди.\nБугун БМТ фаолиятининг учта устувор йўналиши мавжуд бўлиб, биринчиси, тинчлик ва хавфсизликни таъминлаш, иккинчиси, барқарор тараққиётни таъминлаш, учинчиси эса инсон ҳуқуқларини ҳимоя қилишни кўзда тутади. Шу жиҳатдан, 2006 йилда таъсис этилган Инсон ҳуқуқлари бўйича кенгаш ташкилот Бош ассамблеясининг мазкур йўналишдаги асосий органи ҳисобланади. БМТнинг инсон ҳуқуқлари бўйича сиёсати ҳам айнан шу Кенгашда ишлаб чиқилади.\nАйни вақтда Ўзбекистоннинг тинчликпарвар сиёсати, минтақада хавфсизлик ва барқарорликни таъминлаш, инсон ҳуқуқларини ҳимоя қилиш ҳамда ҳар бир шахснинг қадр-қимматини эъзозлашга қаратилган саъй-ҳаракатлари БМТ фаолиятига ҳамоҳанг, деб баралла айта оламиз. Мамлакатимизнинг Кенгашга сайланиши замирида ҳам Президентимизнинг инсон ҳуқуқларини ҳимоя қилишнинг қонунчилик ва ташкилий-ҳуқуқий базасини мустаҳкамлашга қаратилган оқилона сиёсати ётади. Зеро, охирги уч йилда юртимизда “Инсон манфаатлари ҳамма нарсадан устун”, деган тамойил асосида халқимиз ҳаётини тубдан яхшилаш бўйича кенг кўламли ислоҳотлар олиб борилаётганига барчамиз бевосита гувоҳ бўляпмиз.\nБу йўналишда Парламент фаолиятида ҳам бир қатор устувор вазифалар белгиланган. Хусусан, Олий Мажлис Қонунчилик палатаси депутатлари жорий йилнинг ўтган даври мобайнида ҳудудларда бўлиб, ҳақиқий аҳволни ўрганмоқда, аҳолининг ҳақли талаб-истакларидан келиб чиққан ҳолда, долзарб ижтимоий-иқтисодий масалаларнинг тўғри ечимини таъминлаяпти. Мазкур жараёнларда бир қатор ташкилотларнинг ҳаракати, изланишлари натижасида юртимизда инсон ҳуқуқлари муҳофазаси йўлида мустаҳкам қонунчилик тизими барпо этилди.\nЯна бир муҳим жиҳат. Юртимизда инсонни улуғлаш, унинг ҳуқуқ ва қонуний манфаатларини ифода этиш ҳамда ҳар томонлама камол топтириш Бош Қомусимизнинг асосий ғоясига айлантирилган. Зеро, инсон ҳуқуқлари, қадр-қимматини эъзозлаган, ҳурмат қилган барча давлатлар бугун тараққиёт сари одимламоқда. Инсон қадр топса, ҳурмат қилинса ва эркинликка эга бўлса, унда яратувчанлик, изланиш, ўз устида ишлаш ва ҳаётдан розилик кайфияти пайдо бўлади. Бундай ёндашувдан эса ҳам инсон, ҳам давлат манфаатдор бўлиши керак.\nБир сўз билан айтганда, бугун Ўзбекистоннинг демократик ўзгаришларга содиқлигини намоён қилиш, юртимизда кечаётган улкан ислоҳотлар ва янгиланишлар даврида аввало, инсон ҳуқуқларини ҳимоя қилиш энг устувор вазифалардан бири саналади. Бу борада БМТ ҳамда бошқа халқаро тузилмалар билан фаол ҳамкорликни олиб бориш эса албатта, Ўзбекистоннинг миллий манфаатларига хизмат қилади.\nЎзЛиДеП фракцияси раҳбари\nКўришлар сони: 78\nТаълим-тарбия масъулияти ва амалий натижалар\nБугунги кунда мамлакатимиз таълим тизимида қандай ислоҳотлар олиб борилмоқда? Уларнинг амалий натижалари...\nЖиноят ишлари бўйича судларда дастлабки эшитув институти жорий этилади\nТаъкидланганидек, қонун лойиҳаси билан судда ишларни кўришда инсон ҳуқуқлари кафолатларини янада куч...\nҚонун лойиҳаси билан Қурилиш соҳасида назорат инспекцияси ва ҳудудий инспекциялар бошлиқларига ҳуқ...


Муаммолар – сессия муҳокамасида | Ўзбекистон "Адолат" социал-демократик партияси\n29 Май, 15:25 • Наманган вилояти, Сессия, Янгиликлар • 95 марта кўрилди • Комментариев к записи Муаммолар – сессия муҳокамасида нет\nАввал хабар берилганидек, май ойининг сўнгги ўн кунлигида Ўзбекистон Республикаси Олий Мажлиси Сенати аъзолари ва Қонунчилик палатаси депутатларидан иборат ишчи гуруҳ Наманган вилоятининг Норин туманида бўлиб, ҳудудни ижтимоий-иқтисодий ривожлантиришнинг ҳозирги кундаги аҳволини, турли соҳалардаги мавжуд камчилик ва нуқсонларни ўргандилар. Аҳоли вакиллари билан учрашувларда фуқароларни ўйлантираётган муаммолар алоҳида ҳисобга олинди. Турмуш фаровонлигини янада юксалтириш, олиб борилаётган ислоҳотлар юзасидан билдирилган таклифлар ҳам рўйхатга олинди. Ниҳоят, олиб борилган барча ишлар якуни умумлаштирилди ва халқ депутатлари туман кенгашининг сессияси кун тартибига киритилди. Сессияда депутатлар билан бир қаторда фаоллар, корхона, ташкилот ва муассасаларнинг раҳбарлари ҳам иштирок этдилар.\nСессияда қатнашганлар туманда бир қатор ижобий ишлар амалга оширилгани ҳолда ҳали умумий ҳолатни кўнгилдаги даражага етказишга халақит бераётган камчиликлар ҳаддан ташқари кўплигини қайта-қайта таъкидладилар. Ўрганишлар давомида парламент аъзолари жами 884 хонадонда, 37 та ташкилот, 74 та ижтимоий соҳа объектларида бўлганликларини қайд этдилар. Аҳоли вакиллари билан мулоқотларда 1326 фуқаро, 131 тадбиркор иштирок этди. Уларнинг мурожаатларида 791 та турли-туман муаммо кўтарилди. Мазкур масалаларнинг 402 таси ўз жойида ҳал этишга эришилганлиги диққатга сазовордир.\nКўтарилган муаммолар таҳлилдан ўтказилганда уларнинг 361 таси туман миқёсида, 15 таси вилоят даражасида, 6 таси эса республикада ҳал этилиши кераклиги аниқланди. Соҳалар бўйича ўрганилганда аҳоли уй-жой, коммунал хизматлар фаолиятидан қониқмаётганлиги кўзга ташланди. Чунки ҳар бешта мурожаатнинг иккитаси мазкур тармоқдаги нуқсон ва камчиликларга оид бўлиб чиқди. Транспорт ва йўл қурилиши (17 фоиз, банк-кредит хизматлари (14 фоиз) ва тиббий хизмат даражаси (12 фоиз) каби масалалар юзасидан билдирилган танқидий фикрлар ҳам кўпчиликни ташкил этади.\nТадбиркорлик – бугунги кунда иқтисодиётни ривожлагтиришда муҳим омил ҳисобланади. Бироқ соҳани ривожлантириш бўйича кўрилаётган чора-тадбирлар етарли эмас. Айниқса, бу борада банк муассасалари сусткашлик кўрсатмоқдалар. Улар ишбилармонларга қулай шарт-шароит яратиш ўрнига соҳанинг тараққиётига тўсиқ қўймоқдалар. Буни сессияда билдирилган қуйидаги фикрлардан ҳам билиш мумкин. Юқори Чўжа МФЙдаги “Норин интеграл сервис” хусусий корхонасининг “Халқ банки” маҳаллий филиалига 100 миллион сўм кредит сўраб қилган мурожаати ҳеч қандай натижа бермади. “Шўрариқ” МФЙ даги “Норин балиқ баракаси” МЧЖ нинг 30 миллион (“Агробанк” филиали), “Қизилтов” МФЙ даги “Тошлоқ савдо сервис” МЧЖнинг 20 миллион (Ҳамкорбанк” филиали) сўраб қилган мурожаатлари ҳам “туя гўшти еб ётибди”.\nШунингдек, туманда “Наманган вилоятини 2016-2018 йилларда комплекс ижтимоий-иқтисодий ривожлантириш Дастури”га асосан 2017 йил давомида “Асака банк” вилоят филиали томонидан калава ип ишлаб чиқариш (янги линия)ни ташкил қилиш бўйича “Норин текс” АЖга 15,0 млн.сўм АҚШ доллари миқдорида кредит ажратилмаганлиги сабабли ушбу лойиҳа ишга туширилмади. Оқибатда режадаги 200 нафар янги иш ўринлари ташкил этилмаган. Ўрганишлар имтиёзли кредит ажратиш орқали аҳолини кичик тадбиркорликка жалб этиш йўналишида аксарият фуқаролар йирик ва майда шохли қорамолларни ёки наслли қорамолларни сотиб олиш ёки иссиқхоналарни қуришни мамақсад қилганликларини кўрсатди. Бироқ кредитлар етарли даражада ажратилмаётгани мазкур ишга ҳам тўсқинлик қилмоқда.\n— Сессияда қатнашар эканман, билдирилган танқидий фикрлардан депутат сифатида мен ҳам хижолат тортиб кетдим, — дейди халқ депутатлари Норин туман кенгашидаги “Адолат” СДП гуруҳи аъзоси Дилфуза Ботирова. – Уларнинг юзага келишига ҳар биримиз сабабчимиз. Айниқса, ўзим фаолият кўрсатадиган тиббиёт соҳасидаги камчиликлар ҳам кўплиги аён бўлди. Биз ҳамкасбларимиз билан биргаликда аҳволни ўнглаш учун зарур чора-тадбирларни кўрамиз. Туман кенгашидаги партия гуруҳимиз фаолиятини жонлантириб, ишлаб чиқилган “йўл харитаси” қандай бажарилаётганлигини назорат қилиб борамиз.\nАлбатта, панламент аъзолари аниқлаган нуқсонларнинг ҳаммасини бу ерда келтириб ўтиш қийин. Лекин улар ҳар бир соҳада етарлича бор. Бу эса туманда ҳар бир раҳбар ходимнинг, юрт тараққиёти учун ўзини масъул деб ҳисобловчи ҳар бир инсонни фидокорлик кўрсатишга ундайди. Бошқача бўлиши мумкин ҳам эмас. Бу ҳақдаги фикрлар сессия ишчи гуруҳи тайёрлаган маъруза юзасидан музокараларда, шунингдек, қабул қилинган қарорда ўз аксини топди.\nЎзбекистон “Аолат” СДП\nМуаммолар – сессия муҳокамасида was last modified: Май 29th, 2018 by matbuot\n« Фуқаролик жамияти институтлари ишончли куч демакдир Муқобил энергия манбалари: муаммо ва ечимлар »


Эртага айрим ҳудудларда қор ёғади | Qalampir.uz\nБу қизиқ\t20 Январь 14:38 11780\nГидрометеорология хизмати маркази эртага, 21 январь куни Ўзбекистонда кутилаётган об-ҳаво ҳақида маълумот берди. Унга кўра, Ўзбекистоннинг айрим ҳудудларида ҳаво ҳарорати пасайиб, қор ёғиши мумкин.\nТошкент шаҳрида ҳво ўзгариб туради, ёғингарчилик кутилмайди, кечга томон ёмғир ёғиши мумкин. Шарқий шамол йўналишини ўзгартириб, ғарбдан 5-10 м/с тезликда эсади, 12-17 м/с гача кучайиши мумкин. Ҳарорат кечаси 2-4° илиқ, кундузи 13-15° илиқ бўлади.\nҚорақалпоғистон Республикаси ва Хоразм вилоятида ҳаво ўзгариб туради, баъзи жойларда қор ёғади. Шарқий шамол йўналишини ўзгартириб, ғарбдан 7-12 м/с тезликда эсади, баъзи жойларда 17-22 м/с гача кучаяди, 25-28 м/с гача кучайиши мумкин. Ҳарорат кечаси ва кундузи 0-5° совуқ бўлади.\nБухоро ва Навоий вилоятларида ҳаво ўзгариб туради, кечга томон баъзи жойларда ёмғир ёғади, қорга айланиши мумкин. Шарқий шамол йўналишини ўзгартириб, ғарбдан 7-12 м/с тезликда эсади, баъзи жойларда 17-22 м/с гача кучаяди, 25-28 м/с гача кучайиши мумкин. Ҳарорат кечаси 0-5° илиқ, кундузи 10-15° илиқ бўлади.\nТошкент, Сирдарё, Самарқанд, Жиззах вилоятларида ҳаво ўзгариб туради, ёғингарчилик кутилмайди. Шарқий шамол йўналишини ўзгартириб, ғарбдан 7-12 м/с тезликда эсади, баъзи жойларда 17-22 м/с гача кучаяди, 25-28 м/с гача кучайиши мумкин. Ҳарорат кечаси 0-5° илиқ, кундузи 11-16° илиқ бўлади.\nҚашқадарё ва Сурхондарё вилоятларида ҳаво ўзгариб туради, ёғингарчилик кутилмайди. Шарқий шамол йўналишини ўзгартириб, ғарбдан 7-12 м/с тезликда эсади, баъзи жойларда 17-22 м/с гача кучаяди, 25-28 м/с гача кучайиши мумкин. Ҳарорат кечаси 2-7° илиқ, кундузи 15-20° илиқ бўлади.\nАндижон, Наманган, Фарғона вилоятларида ҳаво ўзгариб туради, ёғингарчилик кутилмайди. Шамол шарқдан 7-12 м/с тезликда эсади. Ҳарорат кечаси 0-5° илиқ, кундузи 10-15° илиқ бўлади.\nРеспубликанинг тоғли ҳудудларида ҳаво ўзгариб туради, республика тоғ олди ва тоғли ҳудудларининг баъзи жойларида ёғингарчилик (ёмғир, қор) бўлади, баъзи жойларда кучли бўлиши мумкин. Қор кўчиши хавфи бор. Шарқий шамол йўналишини ўзгартириб, ғарбдан 7-12 м/с тезликда эсади, баъзи жойларда 18-23 м/с гача кучайиши мумкин. Ҳарорат кечаси 0-5° илиқ, кундузи 5-10° илиқ бўлади.\n16 Июнь 16:12 46105\n16 Июнь 01:05 28445\n16 Июнь 21:21 26053\n16 Июнь 15:32 25599\n18 Июнь 19:33 24715


Ўзбекистон миллий сайтлар нима учун оммабоп эмас\nАвтор: admin 0 Комментариев ANHOR.UZ, GAZETA.UZ, PODROBNO.UZ, PUBLIKA.UZ, UZ.24, WWW.UZ, ахборот, веб сайт, интернет, камбағал, миллий, муаммо, ОАВ, ре-райт\nМиллий медиа муҳитда анъанавий оммавий ахборот воситалари билан бир қаторда яна бир тенг ҳуқуқли тармоқ вужудга келган. Уни таърифловчи атама борасида турлича фикрлар мавжуд.\nАйрим россиялик назариётчилар тармоқ журналистикаси тушунчасининг тарафдори, инглиззабон олимлар эса он-лайн ёки кибер журналистика атамасини маъқул кўрадилар. Мамлакатимизда эса интерактив ёхуд интернет журналистика термини кўпроқ қўлланмоқда.\nБугунга келиб “UZ” сегменти 18 мингдан ортиқ объект – веб-сайтни бирлаштирувчи, тобора кенгайиб борувчи доменга айланди. Шундай бўлса-да, кўпчилик ҳамон чет эл веб-сайтларидан фойдаланишни афзал кўришади. Ўзбекистонда интернет фойдаланувчилари сони ҳозирда 7,378 миллионга етди. Бу мамлакат аҳолисинининг 24 фоизи “жаҳон ўргимчак тўри”даги хизматлардан мунтазам фойдаланади, деганидир. WWW.UZрейтингида етакчилик қилаётган сайтларга бир кунда ўртача 8-10 минг киши ташриф буюраётгани ҳамда мамлакатимизнинг жами интернет фойдаланувчилари ўртасидаги фарқни солиштирадиган бўлсак, ўз-ўзидан савол туғилади: интернет фойдаланувчиларимиз ўзимизнинг сайтларимиз қолиб, кибер оламнинг қайси сарҳадларида кезиб юрибди?\nSocialBakers сайти тақдим этаётган статистик маълумотларга кўра чет эл веб-сайтлари доимий фойдаланувчилари орасида ватандошларимиз сони кундан-кунга ортиб бормоқда. Масалан, Ўзбекистонда яшаётган “Facebook” фойдаланувчилари сони аллақачон 75 мингдан, “Odnoklassniki” фойдаланувчилари сони эса 300 мингдан ортган. Бу, албатта, ижтимоий тармоқларга оид статистика. Аммо веб-сайтлар борасида ҳам миллий кибер саноатимиз маҳсулотлари ватандошларимиз назаридан четда қолмоқда.\nЮқори тезликдаги симли интернет хизматларини кўрсатаётган провайдерлар амалда абонентларига UzNet тармоқлари доирасида маълумот алмашиш бўйича хизматни бепул, трафик тўловларисиз тақдим этмоқдалар. Шунга қарамай, интернет фойдаланувчиларимиз пулли бўлса-да, хориж кибер-хизматларини афзал билишмоқда. Ҳолбуки, 2014-йил 15-июль ҳолатига кўра “uz” доменидаги фаол сайтлар сони 18,217 тани ташкил этди. Бундан ташқари, ҳозирда яна 210 та сайтнинг фаоллаштирилиши кутилмоқда. WWW.UZ сайти томонидан олиб бориладиган топ-рейтингга мурожаат қиладиган бўлсак, унда етакчилик қилаётган бир неча сайтларимизни ҳисобга олмаганда, “UZ” сайтларининг 60% фоизида доимий фойдаланувчилар сони 30-50 тани, баъзан эса ундан-да камроқни ташкил этади.\nНазаримизда, асосий муаммо – сайтларимиздаги ахборотларидадир. Маълумки, хабар беришнинг 2 усули мавжуд: уни ишлаб чиқариш (яратиш) ва ре-райт қилиш (кўчириш). Афсуски, аксарият сайтларимиз 2-усулни афзал топишган ва фаолиятларида бундан кенг фойдаланишмоқда. Ре-райт муаммоси ҳозирда ўзбек кибер журналистикасининг оғриқли нуқталаридан бири бўлиб қолмоқда. Айтайлик, пойтахтимизда кўргазма бўлиб ўтгани ҳақидаги хабар бирор бир сайтда пайдо бўлиши заҳоти билан, ўша сайтнинг “ҳамкасблари” дарров уни кўчириб олади ва ўз инфо-ленталарига тезкорлик билан жойлаб олишади. Натижада биз қайси сайтга ташриф буюрмайлик, ҳаммасида ҳам бир хил мақолаларни кўрамиз. Бу ўз навбатида контент (таркиб) муаммосини келтириб чиқаради. Афсуски, бу борада UzNet жуда “камбағал”, материаллар бир хил ва қайси сайтга ташриф буюрманг ўша-ўша. Айнан мана шу ҳолат фойдаланувчини UzNet дан узоқлаштирмоқда.\nРе-райт масаласи, албатта, бугунги кун интерактив журналистикамиздаги энг долзарб муаммодир. Аммо актуаллиги бўйича унга тенгкучли бўла оладиган яна бир масала борки, у контент (таркиб) муаммосидир. Бу, авваламбор, сайтларимизнинг таркиби тез-тез янгиланмаслиги билан боғлиқдир. Янгиланишлар сустлиги айниқса рус тилида фаолият олиб борадиган сайтларимизнинг ўзбекча версияларига хосдир.\nСайтларимизнинг контентга камбағаллиги мавзулар кўламининг торлиги билан чамбарчас боғлиқдир. Эълон қилинадиган аксарият материаллар янги қабул қилинган қонунлар, фундаментал ислоҳотлар, анжуманлар, йиғилиш ва мажлислар ҳақидаги хабарлардан иборат. Интернет аудиториянинг салмоқли қисми ёшлардан иборат эканлигини ҳисобга оладиган бўлсак, бу каби тематикадаги материалларнинг уларни қизиқтириб олиши қийин. Холбуки, маданият, санъат, таълим соҳаларига оид янгиликлар кибер муҳитда ниҳоятда танқис. Сайтларимиздаги контент, асосан, хабар, янгилик жанридаги материаллардан иборат, таҳлилий мақолаларни эса деярли кўрмаймиз.\nМаълумки, интернет ОАВ лари ҳақида гапирганимизда, интерактив журналистика атамасига кўп мурожаат қиламиз. Афсуски, замонавий электрон ОАВ ларимизга бу хусусият хос эмас. Аслида эса сайтларда фойдаланувчи эътиборини тортадиган интерактив хизматлар бисёр бўлиши керак.\nҲар қанақа веб-сайтда қайта алоқа ва журналист материали остига фикр қолдириш имкони бўлиши керак. Афсуски, аксарият сайтларимиз бу хизматни тақдим этишга шошилишмаяпти. Бироқ муаллиф материалларига фикр билдириш, зарур бўлса қизиқтирган саволларга жавоб олиш, танқид, таҳлил қилиш имкони ўқувчига берилгандагина кибер-журналистика ОАВ нинг анъанавий турларидан фарқ қила олади, коммуникативлик хусусиятига эга эканлиги билан устун бўла олади.\nБугунги кунда фан назариётчиларини ташвишга солаётган масала – UzNet тили. Аҳолисининг 74 фоизини ўзбеклар ташкил этадиган мамлакатда электрон нашрларнинг аксарияти рус тилида фаолият олиб бориши, албатта, тушунарсиз ҳолат. Шунга қарамасдан, WWW.UZ топ-рейтинги бошида турган 100 та веб-сайтнинг бор-ёғи 20 тасигина Давлат тили бўлган ўзбек тилини асосий тил сифатида танлаган. Қолган 80 та сайт учун расмий тил – қанчалик ҳайратли бўлмасин – рус тили. Жумладан, ANHOR.UZ, 12NEWS.UZ, UZ.24, GAZETA.UZ, PODROBNO.UZ, PUBLIKA.UZ сингари нуфузли интернет нашрлари ҳам рус тилини она тилимиздан устун билган. Хорижий тилларни оммалаштиришга эътибор бериш, материалларни кўп тилларда тақдим этиш – бу албатта, ижобий ҳол. Аммо асосий, мўлжалдаги аудитория ўзбекзабон бўлгандан кейин, асосий тилни ҳам мувофиқ равишда танлаш сайтнинг оммабоплигини таъминлайди.\nЯна бир муаммоли жиҳат шундан иборатки, аксарият миллий сайтларимизнинг дизайни бир хил. Деярли барча сайтлар янгиликларни бир хил шакл – вертикал лента кўринишида жойлайди. Сайтлар дизайни бир-бирдан фарқланмаса, оригинал ечимларга эга бўлмаса, бу уларнинг фойдаланувчи томонидан эслаб қолинмаслигини таъминлайди. Бундан ташқари, айрим сайтларимизда янгиликлар хатбошиларга ажратилмасдан, майда ҳарфларда жойлаштирилади. Бирорта ҳам материалга суратлар илова қилинмайди. Фақат DARYO.UZ, KUN.UZ, UZ24.UZ, UzREPORT.UZ каби камдан кам нашрларгина тармоқнинг интерактив имкониятларидан самарали фойдаланган: қайта алоқа бўйича хабар юбориш имконияти мавжуд, форумда мақолалар таҳлил, танқид килинади ва ҳоказо. Шунингдек, Uzbekistan Today (www.ut.uz) информацион агентлигининг интернет нашрини яхши мисол сифатида келтириш мумкин. Сайт ёқимли оқ-мовий рангда безатилган, янгиликлар тасмаси мунтазам янгиланиб борилади, архив мавжудлиги, қулай навигация – интернет-аудитория ўртасида муваффақият қозониш гарови бўлиб хизмат қилмоқда.\nХулоса қилиб айтганда, миллий электрон нашрларимиз халқаро стандартлар тақозо этаётган жиҳатларни ўзида мужассамлаштиришга интилиши зарур. Булар: интерактивлик, диалоглилик, мультимедиавийлик (матн билан бир вақтда овозли, тасвирли ва бошқа шаклдаги белгили тизимларни қўллаш имконияти), алоҳида ёндашув ва ўзаро боғлиқлик (интернет мақолалардаги гиперматнли тузилиш жуда кўп миқдордаги турли-туман ахборот блокларини ўзаро боғлаб туради).\nМанба: ЎзДЖТУ Халқаро журналистика факультети талабаси, “Hurriyat” мухбири Моҳларойим ҚАЮМОВА маыоласидан.


Абдулла Қодирий. Лайли ва Мажнун (1922) | www.ziyouz.uz\nБош саҳифа МатбуотЖадид матбуотиАбдулла Қодирий. Лайли ва Мажнун (1922)\nАбдулла Қодирий. Лайли ва Мажнун (1922)\nЧоп этилган 22.10.2014 МуаллифZiyouz.uz\nМақоланинг сарлавҳасини кўриб «Лайли ва Мажнун» операсига танқид экан, деб миянгни айнитиб ўлтурма, ака. «Лайли ва Мажнун»ни ва умуман театру кечаларини танқид қилиб: «Мана бу артист қинғир экан, мана буниси қийшиқ экан, китоби ундай экан, декаратсияси бундай экан деб критика санайтурған жинни бўлғанимча йўқ. Ўюнни бир артист бузуб ўйнаса, яхши белгилаки, «дарбисот» дастмоянинг ўзи шул, тузатиб ўйнайдими, буниси ҳам ўзида бори; бир драматурғнинг ёзғани тўртта шоптоли данакдан иборат бўлса, бунга ҳам ҳалиги «дарбисот»нинг ўзи кофий, шофий — лўнда жавоб». Каминанинг назариясидек файласўфона бир назарияни кунчиқар билан кунботарға зир югуриб изласанг ҳам яхши билгилки, тополмайсан!\nМавзудан четка чиқдим шекиллик, мақсадга кўчайлик энди:\nЎнг биқинимда самарқандлик биртаси, чап биқинимда қўқонлиқнамо яна биртаси бўлғани ҳолда кетдик «Лайли ва Мажнуни»га қараб.\nҲали соат етти. Демак, ўюн бошланишиға бир ярим, икки соатлаб вақт бор. Куни бўйи тириклик орқасида юруб зериккан халқ кечнинг енгил латиф шамоли остида роҳатланиб, тоза ҳаво исинмакда эди. Биз ҳам уччовлашиб, оғзимизни тоза ҳаво сари каппа-каппа очиб, кўчанинг у бошидан бу бошига бўзчининг моккисидек бориб кела бошладиқ. Зебо бўй, сарвиқадсимон тан, шаҳло кўз, бодом қовоқ, юпқа томоқ санамлар ҳалидан-ҳали ёнимиздан ўтиб турадирлар. Бошқа вақтдағи каби ситам, илтифотсизлик, нозу карашма деган гаплар ҳам билмадимки қаёққа кетибдир, йўқ. Уёқ-буёқни холи, кўзни шамғилат қилиб санга қарайдурлар-да қошларини учуриб, кўзларини қисиб юборадирлар… Бу вақт манга ўхшаған жиз ихтиёри қўлида бўлмағанлар пўрт учди, дейилса мумкиндир…\nЎзимизнинг бир йигит, ҳалиги қисқичбақалардан биртаси, бир дақиқалик «имқўқ» билан танишиб ҳам олдилар. Йигитимиз сўрайдир:\n— Ўзингизга ўхшаған Лайлилардан тағин борми?\nҚисқичбақа жавоб берадир:\n— Бор. Биз тўрт Лайли.\n— Очен хорошо, биз ҳам тўрт Мажнун, айда! Қўлтуқлашиб ҳам кетадирлар. Савдо ортиқ қизғин, бозор чаққон. Уларнинг Лайлисига етарлик бизнинг Мажнунларимиз ҳам йўқ эмас.\n«Колизей»да ўлтурамиз. Лайли ва Мажнунлар танаффус чоқларида жангдан безор қиладирлар. Биринчи қўнғироқ Лайли-Мажнунлар ташқарида, иккинчи қўнғироқ, ҳамон дарак йўқ, учинчи қўнғироқ чалиниб парда кўтарилгач, золнинг ичида дув тўполон. Саҳнада ўюн, бизнинг золда қий-чув, тақур-туқур, худди кетмон бозор.\n«— Уйинг куйгурлар, илгарироқ ҳаракатингни қилиб олсанг бўлмасми», деятурған терговчи йўқ. Ман бўлсам:\n— Лайли ва Мажнунлар, — деб ўлтурабераман.\nЁнимда ўлтурған самарқандликни бошда эсли бир йигит, деб ўйлаған эдим; кейинда бунинг ҳам палчаваси чиқиб қолди, «оҳ» тортадир, афсус ейдир. Унинг кейинидан бир жуфт форсий ғазал ҳам ўқиб юборадир.\n— Ҳа, нима бўлди, акун?\n— Маориф масаласи эсимга тушди…\n— Маорифга нима қилибдир?\n— Маорифимизнинг нима бўлгони майдонга. Самарқанддан маориф ишлари тўғрисига вакил бўлуб келган эдим. Ташкандга бўлгон маориф ишчилари думларини тутқузмайлар… — деб ҳасратидан чанг чиқара бошлади. Бизнинг Тошканднинг тараққийсидан хабари йўқ кўринди бечоранинг.\n— Эйй, — дедим, — бизнинг Тошканднинг тараққийси ошиб кетди, ўртоқ, — дедим. — Бизнинг Тошкандда маориф деган нарсанинг тарихга топширилғаниға энди кўб вақт бўлди… Агар Тошканд маорифи билан кўришмакчи бўлсангиз музаи миллиямизга марҳамат қилингиз, дедим.\nЛайли ўлган эди. Мажнун ҳам ўлди.\n«Худо раҳмат қилсин!» — дедик-да, кетдик…\nМана биз «Лайли ва Мажнун» кечасини шундай қилиб ўтказдик.\n«Туркистон» 1922 йил, 17 сечтябр, З-сон\n Кофий, шофий — етарли.\n← Аввалги Аввалги Абдулла Қодирий. Мочалов (1922)\nКейинги → Кейинги: Абдулла Қодирий. Пасту баланд дунёда (1922)


22 октябр 2021, Тошкент вақти: 05:39\nБМТнинг Ҳаагадаги Халқаро адолат суди Косово ҳукуматининг ўлка мустақиллигини эълон қилиш тўғрисидаги қарорини қонуний деб топди.\n- Косово қарори БМТнинг 1244-сонли резолюциясига зид эмас. Суд қарорига кўра, 2008 йилнинг 17 феврал куни эълон қилинган мустақиллик декларацияси халқаро қонун, 1244- сонли Хавфсизлик кенгаши резолюцияси ёки конституцион ҳужжтларга зид эмас. Демак ушбу декларациянинг қабул қилиниши халқаро ҳуқуқ нормаларини бузмаган, деди ҳукмни ўқиб эшиттирган Халқаро суд президенти Хисаши Овада.\nСербия ҳукумати Косово қарорини ўрганиб чиқишни сўраб 2009 йилда БМТ маҳкамасига мурожаат қилган эди.\nСербия ўз ҳудудининг ажралмас қисми эканини иддао қилаётган Косово ўлкаси устидан назоратни 1999 йилда - НАТО учқичлари уюштирган бомбардимон натижасида серблар ва этник албанлар ўртасидаги уруш тугаганидан кейин йўқотган эди.\nҲаага шаҳрида жойлашган БМТ маҳкамасининг қарори бажарилиши мажбурий эмас¸ балки тавсия характерига эга.\nШу кунгача Косово мустақиллигини жаҳоннинг 60дан ортиқ давлати, жумладан АҚШ ва ЕИнинг аксар давлатлари тан олган.


Жазоир армияси гаровга олинган ғарбликларни қутқариш уринишларини давом эттирмоқда\n27 ноябр 2020, Тошкент вақти: 02:33\nЖазоир матбуотининг маълум қилишича, исломий жанггарилар томонидан гаровга олинган газни қайта ишлаб чиқариш заводидан 15 нафар хорижлик ва 30 нафар жазоирлик қочиб чиқишга муваффақ бўлган.\nEnnahar хусусий телеканалининг исми сир тутилаётган расмийларга таяниб, хабар қилишича, гаровдан қочиб чиққан хорижликлар орасида француз эр-хотин ҳам бор.\nСаҳрои Кабирда, Ливия билан чегарадош ҳудудда жойлашган газни қайта ишлаш иншооти чоршанба куни исломий жанггарилар томонидан босиб олинган эди.\nПайшанба куни эрталаб Жазоир армияси исломий жанггарилар ғарбликларни гаровга олган завод қуршовини давом эттираётгани хабар қилинган эди.\nЖанггарилар Саҳрои Кабирда жойлашган заводда 41 кшини гаровга олганини эълон қилиб, Франциядан Малидаги ҳарбий интервенцияни тўхтатишни талаб қилмоқда.\nЖанггарилар ўнлаб эркакни гаровга олгани ва чоршанба куни кечқурун Жазоир кучларининг заводни ишғол қилиш уринишини қайтарганини иддао қилди. Жазоир ҳукумати бу иддаоларни изоҳламади.\nГаровга олинганлар орасида Британия, Норвегия ва АҚШ фуқароларининг борлиги айтилмоқда.\nСаҳрои Кабирдаги газ конида қурилган завод Норвегиянинг Статойл ширкати томонидан Британиянинг BP ва Жазоирнинг Сонатрак компаниялари билан биргаликда бошқарилади. Бу иншоот Жазоир қазиб оладиган умумий газ ҳажмининг 10 фоизини ишлаб чиқаради.


“ГКЧПдан чиққан қаҳрамон” мақоласини ўқиб « Ўзбекистон Халқ Ҳаракати\n“ГКЧПдан чиққан қаҳрамон” мақоласини ўқиб\n26 July 2017 - 6:00\nЎғри қариса сўфи бўлади, деган мақол кўпқирралидир.\nҚирралари ўткир бир мақол. Уни ишлатиш учун ҳаддан ташқари тоза бўлиш керак. Акс ҳолда, бу мақол билан бировни яралайман деган одам ўзи яраланади. Шундай тозалик “Эрк”ни ГКЧП билан қиёслаётган муаллифда борми? Агар бор бўлса, у тахаллус (Туркон Шариф) ортига яширинмай. Гапини эркакча айтган бўлар эди…\nГапни индаллосидан бошлайман. “ГКЧПдан чиққан қаҳрамон” мақоласи фақат собиқ витсе-президентга қарши эмас, “Эрк” партиясининг номини қора қилиш учун ҳам ёзилгандир. Яъни, бир ўқ билан икки қуённи уришга интилганлар. Лекин “Эрк” партияси қуён эмас, ҳатто ГКЧП унга таҳдид солганда ҳам у “қуён” бўлмаган. Аксинча, “Эрк” партияси шу машъум 19 августда ГКЧПга қарши баёнот қабул қилган Ўзбекистондаги ягона партиядир.\nБу баёнот “Эрк” партиясининг 20 августда чиққан газетасида чоп этилди. Мен бу газетанинг 10 донасини олиб, Олий Кенгашга бордим. Нусхаларни кўринган депутатларга тарқатдим. Газетдаги баёнотни кўриб, газетни шоша-пиша чўнтагига яширган, саросимадаги депутатларни номма-ном айтиб беришим мумкин.\nХудди шу 20 август куни Кенгаш кабинетларидан бирининг деворидан Горбачев портрети олинганини ҳам биламан. ГКЧП қулагандан сўнг бу портрет “реставратсия қилинди” деб, яна жойига осилгани ҳақида ҳам кўпчилик билади.\n“Эрк” баёноти босилган газетдан бир нусхани Олий Кенгаш раисига бериб қўясиз, деб қабулхонадаги қизга бердим. Унга илтимос қилиб, “раисга беринг, Ўзбекистонда хунтага қарши чиқадиган куч ҳам бор — бу “Эрк” партиясидир”, дедим.\nБу баланпарвоз сўзлар учун узр сўрайман, агар “Туркон Шариф”нинг мақоласи бўлмаганда, бундай мақтанчоқликка ўхшаган гапни асло айтмаган бўлардим.\n20 август куни Елсин танкка чиқиб, ГКЧПга таҳдид қилаётган пайтда, бизнинг ҳукуматимиз мажлис қилди. Мажлисда чиқиб гапирган депутатларнинг аксарияти ГКЧПни қўллаб гапирди.\nҲатто, “бизнинг жумҳуриятимизда шундоқ ҳам ГКЧП айтган тартиб бор”, дея мақтанишди ҳам. Бу депутатлар бугун “мустақиллик тарафдори”дирлар. Бу мажлис 21 август куни (ГКЧП деярли қулаган эди) бутун жумҳурият аҳолисига намойиш этилди. Бугун ГКЧПни пеш қилаётган “Туркон” ўша пайтда қаерда эди? телевизор қаршисида ўтириб, “демократларнинг куни битди”, дея қарсак чалган бўлса ажаб эмас.\nҒарбда “сиёсат — фоҳишаликдир”, деган ибора бор. Минг афсус, жуда кўп сиёсатчиларимиз шу иборага амал қилсам, тўғри бўлади, деб ўйлайдилар. Фитна, алдоқ, қасамхўрлик, ваъда бериб ваъдасига тупуриш — бу сиёсат қоидалари, деб биладилар.\nБиз сиёсатни бошқача тушунамиз. Ғарб биз учун ўқитувчи эмас. Тўғрилик, виждон, иймон ҳам сиёсат қоидалари бўлиши мумкин, деб ҳисоблаймиз. Ваъдага вафо, ҳар қандай фожеали ҳолатда ҳам виждон ва иймонга қарши бормаслик ҳам сиёсат қоидалари бўлиши мумкин. “Эрк” партияси мафкураси асосига айнан шу маънавий устунлар қўйилгандир.\nБобомиз Темур Бек ҳеч қачон сиёсатни ғарбча тушунмаган. Боболаримиз Заҳириддин Бобур ҳам, Жалолиддин Мангуберди ҳам, императорлик қурган бошқа турк ҳукмдорлари ҳам ўз сиёсатларини умуминсоний қадриятларга хилоф равишда юритмаганлар. Акс, ҳолда, бу ҳукмдорлдар тарихда бунчалик шавкатли саналмаган бўлар эдилар.\nБугун “Эрк”ка тош отаётган, “мустақиллик!” дея кўксига муштлаётган сиёсатчилар ГКЧП ҳукмронлик қилган кунлари мустақилликни Янаевга топшириб қўйган эдилар. Улар шу қадар саросимага тушган эдилар-ки, хунтадан сўнг, 31августда мустақиллик қабул қилиниб, президент парламент минбаридан уларга қараб, “нега қувонмаяпсизлар?” деганида, қувонишга ҳам журъат этмаган эдилар. “Эрк” эса, Янаев пайдо бўлмасаданоқ мустақиллик, дея майдонга чиққан эди. яъни, 1991 йил март ойида Иттифоқни ёқлаб ўтказилган референдумда Иттифоққа қарши ва мустақилликни ёқлаб овоз берган партия ҳам ёлғиз “Эрк” партияси эди.\n“Шариф” мақоласидаги “қаҳрамон собиқ витсе-президент”га келсак, у Форумга иқтисодчи сифатида таклиф қилинди. ГКЧПга юқорида айтилган депутатлар ва Олий Кенгашнинг қандай алоқаси бўлса, собиқ витсе-президентнинг ҳам шунчалик алоқаси борлигини биз ҳам билардик. Форум демократик ташкилот сифатида, унга қатнашишни ихтиёр этган ҳар қандай кишига қаршилик кўрсатмайди. “Туркон Шариф” “Эрк”нинг обрўси учун куймай қўя қолсин, чунки, кимнинг ким эканлиги ҳақида одамларнинг ўи билади.\n“Туркон Шариф”: “Ўзбекистон демократик кучлари форумига ГКЧП байроғи нега керак бўлиб қолди? Собиқ витсе-президентнинг савлати керакми ёки давлати?”, дея хитоб қилади. Бу билан газетхонларда Форумнинг моддий манфаат кўзлаб, витсе-президентни анжуманга таклиф қилганига шаъма қилмоқчи бўлади (биз ҳуқуқий давлатда яшаганимизда эди, фолбин “Туркон”ни бу ҳақорати учун судга берган бўлар эдик). Бундай чиркин манфаатлардан “Эрк” ҳам, умид қиламанки, Форумга келган бошқа ташкилотлар ҳам ҳазар қиладилар. Демократлар бу хусусиятни бутун фаолияти билан исбот этиб келдилар. “Туркон” буни жуда яхши билади, аммо рақибини қоралаш учун туҳматдан ҳам қайтмайди.\nБиз, ўзини демократ деб атаган депутатлар, ГКЧП қулагандан сўнг ўтказилган сессияда ГКЧПни қўллаган депутатлар ва раҳбарлар ҳақида масала қўймоқчи эдик. Лекин бу масала кўтарилмади. Нега? Чунки, у ҳолда нафақат витсе-президент, балки Олий Кенгаш раиси ҳам, Олий Кенгаш Президиуми ва Олий Кенгаш қўмиталараи раислари, вилоят, туман раҳбарлари ҳам, жумҳурият, вилоят, туман прокурорлари ҳам фош этилган бўлар эдилар.\n“Туркон” агар “сўфи” бўлмаса, ҳақиқатни айтмоғи лозим эди. У айтолмайди, чунки, унинг мақсади ГКЧП хайрихоҳларини фош этиш эмас, Ўзбекистондаги демократларнинг бирлашувчига зарба бериш бўлган. Лекин биз учун бу янгилик эмас. Биз зарбага кўникиб қолганмиз. Зарба — бизнинг ҳар кун ейдиган нонимиздир.\n“Туркон” шуни билсинки, демократлар ҳеч қачон сарой ўйинларига аралашмаганлар ва демак, сарой ўйинининг қурбони ҳам бўлмоқчи эмаслар. Хусусан, “Эрк” партияси витсе-президентнинг ҳам, унга қарши турганларнинг ҳам қуроли бўлмайди. У ҳамиша халқ тарафида бўлган, халқ тарафида бўлажак.\nИнсонлар қурган жамиятда ҳамиша учта, ҳокимият бўлган. Биринчи ҳокимият — давлат ҳокимияти. Иккинчи — суд ҳокимияти. Учинчи ҳокимият халқдир. “Эрк” партияси ўша учинчи ҳокимиятга — унутилган, хўрланган, яраланган, аммо ўрнидан турса бутун салтанатни титратадиган буюк ҳокимиятга суяниб иш юритади.\n“Эрк” партияси ягона шу ҳокимиятни тан олади ва ёлғиз унга итоат этади. Бу партияни халққа қарши қўйиш уни ўзига қарши қўйиш демакдир, чунки “Эрк”чилар ўша мазлум халқнинг бир парчасидирлар.\nМен мухолифларни инсофга чақираман.\nМуҳаммад Солиҳнинг 2013 йилда Истанбулда чоп этилган “Иқрор” китобидан. (187-190-саҳифалар.)


Рашк - Huquq.uz\n14:36 - 01.05.2020\nРашк аслида шерикчилик мумкин бўлмаган нарсага шерикчилик қилиш оқибатида ҳақ эгасининг ғазаби қўзишини англатар экан. Инсон жуфтини қизғаниши билан унга бўлган эътибори ва меҳрини ифода этади.\nАммо қалб кўзининг заифлигидан ёки умуман ожизлигидан аслида ижобий ҳис саналган рашк ҳам ҳозирги кунда иллатга айланиб бормоқда. Унинг меъёри бузилиши оқибатида қанчадан-қанча келишмовчиликлар бўлаяпти, муносабатларга дарз кетаяпти, меҳр-оқибат кўтарилаяпти.\nБаъзилар ноўрин рашк туфайли жароҳат етказишгача борадилар.\nРажаб (исмлар ўзгартирилган) чакана савдо билан шуғулланади. Дўконини эрта тонгда ўзи очади, кейинроқ хотини Малика келиб, кун бўйи савдо қилади.\nАйни ёз пайти, полиз экинлари ғарқ пишган. Ражаб дўконга полиз маҳсулотларидан ҳам келтириб қўйган.\nЭрталаб келган Ражаб дўконни очди. Кейинроқ Малика келиб дўкон атрофини тозалаб чиқди. Маҳсулотларни сотишга тайёр қилиб, савдони бошлаб юборишди. Ражаб «Мен бориб перашка олиб келай, нонушта қилиб оламиз» деб юз метрлар узоқдаги ошхоналарга қараб кетди.\nШу пайт дўконга ёш қизи билан бозорлик қилиб юрган 35-40 ёшлардаги бир киши келди.\n– Саламалайкум, красавица. Помидор, пиёз борми?\n– Ўзингизга ўхшаган чиройли-чиройлисидан, нозанинларидан икки кило помидор беринг, – деди нотаниш одам.\nБу одам Наим эди. У оиласи билан анча пайтдан бери Америкада ишлаб юриб, бир-икки ой аввал юртга қайтганди. Ўша пайти маст бўлиб, ўйлаб гапирадиган аҳволда эмасди.\n– Бунақа гапларни айтманг. Мен бу ерда эрим билан савдо қиламан, – деди Малика.\n– Сизни уйимга олиб кетаман деётганим йўқ-ку. Фақат чиройли памидор сўрадим.\nМалика памидорни ўлчаётганда Наим унинг қўлидан ушлаб шилқимлик қилмоқчи бўлди.\n– Торт қўлингни, нима қилаяпсан? – деб бақириб силтаб ташлади аёл.\n– Нима бўлаяпти? – қўшни дўкондан Олим чиқиб келди.\n– Чиройли памидор беринг деяпман-да, – деди Наим.\n– Ака, бу киши янгам бўлади. Бунақа гапларингизни айтманг. Нарсаларингизни олиб кетинг бу ердан, – деди.\n– Бор, йўқол, ақл ўргатма менга. Бориб гўштингни сот, – деди Наим жаҳли чиқиб.\nШу пайт Ражаб келди.\n– Ҳа, нима гап, нима бўлаяпти?\nНаим унга ҳам гапирган гапини айтганди, Ражабнинг тепа сочи тикка бўлди.\n– Менинг хотинимга гап отишга уялмайсизми? – деб бақирди.\nУниси у деди, буниси бу. Ўртада жанжал чиқди. Шу пайт Наимнинг онаси пайдо бўлди. «Сенинг шу ишларинг жонимга тегди-да» деб уни олиб кетди.\n– Шошманг, хола, ўғлингиз билан гаплашиб олишим керак, – деб бақириб қолди Ражаб.\n«Маҳаллангга бораман, ўша ерда гаплашамиз», – деди ғазабланиб. Кейин аламини хотинидан олди. Дўконга кириб, ундан нима бўлганини батафсил сўраб олди. Ҳаммасига хотини айбдордек, у билан уришиб қолди, «энди дўконда ишламайсан» деб дўконни ёпиб, Маликани уйига олиб кетди.\nХотинини уйига қўйиб, ўзи Наимнинг уйини суриштириб билиб олди.\nРажабнинг рашки келиб, тобора жаҳли чиқаверди. Шу ердаги бошқа сотувчилар олдида ғурури поймол бўлгандай туюлаверди. Наим билан юзлашиб, ғазабини сочгиси келаверди. Кун бўйи шундай хаёллар гирдобида юрди. Ўша куни ўз ишлари билан юрган таниши Каримни кўриб қолди.\nРажаб асабийлашиб, бўлган воқеани айтиб берди.\n– Маст одам гапираверади-да, эътибор берма, – деб тинчлантиришга уринди у.\n– Йўқ, мен барибир ўша одам билан гаплашаман, кечирим сўрашини талаб қиламан, – деди Ражаб.\n– Маст одам билан тенг бўлма, савдога ҳар хил одам келади, турли ҳолат бўлади-да.\nКейинги кун эрталабдан дўконни очди, бироздан кейин Малика келиб савдони бошлади.\nРажаб ортиқ чидолмади, узоқдан Каримни кўриб, ёнига келди.\n– Юр, кечаги жойга бориб келайлик.\n– Ҳалиям шуни ўйлаб юрибсанми?\n– Кетдик, менинг машинамда бориб келамиз.\nКарим Ражабни фикридан қайтаролмаслигини билгач, рози бўлди.\n– Агар жанжал қиладиган бўлсанг, бормайман.\n– Жанжаллашмайман, фақат гаплашаман, – деди Ражаб.\nУлар Наимнинг уйига боришди. Ҳовли дарвозаси очиқ, Наим ҳам шу ерда турганди.\n– Мана шу одам, – деди Ражаб.\nКарим машинадан тушиб:\n– Ака, бир минутга мумкинми? – деди.\nРажаб машинадан тушиб, уларга яқинлашди.\n– Кеча дўконга борганингиз эсингиздами? Мени танидингизми? – деди у.\nНаим сал нарироқдаги чойхона томон боришни айтди. Улар Карим иккови шу томонга юраверди. Ражаб машинага ўтириб, шу томонга ҳайдади. Тушаётиб, машина эшигининг чўнтагидан пичоқ олиб, белига беркитди. Бу пайтда Карим билан Наим шу ердаги ҳовузга келиб, Карим бетонга ўтирди. Наим тик турганди. Ражаб Наимни кўриб баттар ғазаби ортди.\nРашк ўти, аламу нафрат ўз кучини кўрсатди. Ражаб бориб Наимга пичоқ санчди.\n– Нима қилиб қўйдинг? – бақирди Карим.\nУнинг қўлидан пичоқни олиб, отиб юборди. Наим бир-икки қадам ташлади-ю йиқилди. Карим унга ёрдам беришга ошиқди, лекин унинг уйидан югуриб келаётганларни кўриб қўрқиб қолди. Ражабни машинага миндириб, кўздан ғойиб бўлди.\nНаимни қариндошлари шифохонага олиб кетди. Аммо у шифохонагача етмай, йўлда жон таслим қилди.\nРажаб Каримни машинасининг олдига қўйиб, уйига келди. Бўлиб ўтган воқеани отасига айтиб берди. Отаси уни ИИБга олиб келди.\nРашк туфайли бир инсоннинг умрига зомин бўлган Ражаб суд ҳукми билан 17 йилга озодликдан маҳрум қилинди.


Қозоқ журналистини давлат тилида сўзлашишни талаб қилгани учун қамашдими? - BBC News O'zbek\nҚозоқ журналистини давлат тилида сўзлашишни талаб қилгани учун қамашдими?\n4 Сентябр 2013\nImage caption Ҳодиса Туркиядан Қозоғистонга учиб келган учоқда юз берган.\nҚозоғистонда чиқадиган журналнинг бош муҳаррири учоқда тўполон қилгани учун 3 кеча-кундузга қамалган.\nБош муҳаррир унинг қамалишига қозоқ тилида гаплашишни талаб қилгани сабаб бўлганини айтмоқда.\nҚозоғистонда 75 минг нусхада чоп этиладиган “Юлдузлар оиласи” журнали бош муҳаррири Жарилқап Қалибай 26 август куни Қозоғистоннинг Скат авиаширкати учоғида Анталиядан Олма отага учиб келгач қўлга олинган.\nГувоҳлар ва стюардессалар бош муҳаррир учоқда тўполон қилганини ва учишга халақит берганини айтганлар.\nБироқ оиласи билан учиб келган Жарилқап Қалибай унга нисбатан маъмурий иш қозоқ тилида сўзлашни талаб қилгани учун очилганини айтмоқда.\n“Мен боламни юпатиб, сиркам сув кўтармай жаҳлим чиқиб турганди. Стюард бўлса бир марта келиб туртиб кетди, икки марта туртди. Учинчи марта томат шарбатини устимга тўкиб юборди. Бу нима қилганинг, десам “говорите на русском”, деб жавоб берди”, - дейди Жарилқап Қалибай маҳаллий телеканалга берган интервюсида.\nБироқ Скат авиаширкати ҳодисанинг умуман бошқача бўлганини таъкидламоқда. Ширкатнинг жамоатчилик билан ишлаш бўлими раҳбари Виктория Улянова Би-би-сига йўловчи ўзини агрессив тутиб парвозга ҳалақит берганини айтди.\n“Учоқ салонида туриб йўловчи ўзини борт проводникларига нисбатан агрессив ва нолойиқ тутди. Ушбу факт парвознинг хавфсизлигига таҳдид солди. Хизмат кўрсатишга халақит қилди ва қолган йўловчиларга ноқулайлик туғдирди”, - дейди Виктория Улянова.\nШундан сўнг учоқ Олма отага қўнгач ширкат ходимлари полицияни чақиришга ва гувоҳларни сўроқ қилдиришга қарор қилади. Натижада бош муҳаррир айбдор деб топилди.\nБош муҳаррирнинг уч кунга қамалиши қозоқ тилли ижтимоий тармоқларда кескин муносабатларга сабаб бўлди. Фойдаланувчилар бош муҳаррирнинг қозоқ тилида гаплашишни талаб қилгани учун жазоланганига ишонар ва ширкатни давлат тилига ҳурматматсизликда айбларди.\nБаҳсларга қозоқ зиёлилари ҳам қўшилди. Сиёсатшунос Расул Жумали фэйсбукдаги саҳифасида Қозоғистоннинг фуқароси сифати мурожаатнома қолдирди. Расул Жумалии ярим йил олдин Скат ширкати билан боғлиқ иккита фожеа содир бўлган бўлса ҳам унинг жазосиз қолиб кетаётганидан жунбушга келган.\n“Аниқ бўлишича, ушбу ширкат жазоланмаслигига қаттиқ ишониб юборганидан давлатимизнинг асоси бўлмиш Қозоғистон Конституциясини топтамоқда! Вазият шунга етиб бордики, давлат тилида хизмат кўрсатишни талаб қилган фуқароларимиз қамоққа тиқилмоқда. Қозоғистонда ким хўжайин? Давлатми ёки Скат?”, - дейилади мурожаатда.\nАвиаширкатнинг жамотчилик билан ишловчи маъсули учоқда қозоқ тили билан боғлиқ муаммо бўлмаганини таъкидлади. Унга кўра бош муҳаррирга хизмат қилган стюрдессанинг она тили қозоқ ва бу тилда бемалол сўзлаша олади.\n“Борт проводникларимизга нисбатан тил борасида талабларимиз бор. Ҳар бир ходимимиз қозоқ, рус ва инглиз тилини билишга мажбур. Камида сўзлашув даражасида билишади”, - дейди Виктория Улянова.\nАвиаширкат масъулининг айтганларини zakon.kz ахборот агентлигига гапирган гувоҳлар ҳам тасдиқлаган.\nБош муҳарри билан ёнма ён ўтирган Гулмира исмли йўловчининг айтишича, Жарилқап Қалибай парвоз давомида таъқиқланган бўлишига қарамасдан спирли ичимлик истеъмол қилганини ва ўзини жуда ҳам қўпол тутганини айтади.\n“Стюардесса ундан нима ичишини исташини сўради. Эркак унга қозоқ тилида гапиришини талаб қилди. Шу ондан бошлаб ҳамма стюардессалар унга фақат қозоқча гапирди. Боласи ухлагунча у менга виски ичишни таклиф қилди. Мен рад этдим. У очилган шишадан учоқда бериладиган стаканга қуйиб ича бошлади”, - дейди Гулмира.\nГулмиранинг қўшимча қилишича, парвоз давомида бош муҳаррир ўзини жуда қўпол тутган ва ундан ўтиришни талаб қилган стюардни туртиб юборган.\nБошқа гувоҳлар ҳам Жарилқап Қалибайнинг ўзини нолойиқ тутганини тасдиқлашган.\nПрезидент Назарбоев Қозоғистон тараққиётига оид ўз режаларини эълон қилди\nҚозоғистон президентлигига биринчи номзод тил синовидан ўтолмади


Бугунга қадар «Элтуз» таҳририяти ДХХ раҳбариятидаги ўзгаришлар ҳақидаги силсила мақолаларига бирор расмий изоҳ ола олгани йўқ. Шунга қарамай, таҳририят олинган кейинги маълумотларни нашр этишга қарор қилади ва муқобил маълумотларни тақдим эта оладиганлар билан гаплашишга тайёрлигини билдиради.\n“Элтуз” бу гал МХХ ходими йўллаган электрон мактубни имловий хатоларини тўғрилаган ва қисқартирган ҳолда беришга қарор қилди.\nБунга Ўзбекистон ДХХсида охирги кунларда юз бераётган воқеалар ва уларнинг жамоатчилик ҳамда мамлакат келажаги учун ниҳоятда долзарблиги сабаб бўлди.\nАввал Ихтиёр, кейин Шариф\nЎзбекистоннинг биринчи президенти вафот этганидан сўнг президент ким бўлади, деган савол биринчи навбатда турарди ва натижада Шавкат Мирзиёев президент бўлишига келишилди. Ўшанда мамлакатимиздаги энг қудратли икки шахс – Рустам Иноятов ва Зелимхон Ҳайдаров бўлажак президентга икки шартни қўйишди:\nБарча давлат ишларини улар билан маслаҳатлашган ҳолда бажариш;\nУлар ва уларнинг оила аъзолари дахлсизлиги кафолатини бериш.\nШавкат Мирзиёев президент этиб сайлангандан кейин давлатимиз равнақи ва халқимиз турмушини яхшилаш мақсадини кўзлаб туб ислоҳотларни бошлаб юборди. Лекин бу икки шахс кўплаб масалаларда президентимизнинг ташаббус ва қарорларига қаршилик кўрсата бошлашди. Бу қаршилик, айниқса, улар ўз лавозимларидан четлатилганларидан кейин жуда кучайди. Улар саботаж усулларидан ҳам чекинишмади. Баъзи ҳолларда бунинг уддасидан ҳам чиқа билишди.\nПрезидентнинг шахсан ўзи қабул қилган қарорлари турли баҳоналар билан бекор қилингани бунга яққол мисол бўла олади. Шу билан бирга, президент Шавкат Мирзиёев озод этган инсон ҳуқуқлари фаоллари, сиёсий ва диний маҳкумлар ҳамда бизнесменларнинг реабилитация қилишни сўраб ёзган аризалари қондирилмади.\nТезкор маълумотларга кўра, Рустам Иноятов президент сайловига қадар давлат раҳбарининг обрўйини тўкиш ва ҳокимиятда президентга кўмак берадиган раҳбарларни четлатиб, ўзларига содиқ бўлган шахсларни тайинлаш режасини тузиб чиққан. Кейинги президентликка улар Ихтиёр Абдуллаевни тайёрлашган. У бир муддат президент бўлгач, ҳокимиятни Рустам Иноятовнинг ўғли Шариф Иноятовга топшириш келишуви бўлган.\nЁмонотлиқ қилишнинг 7 банди\nШавкат Мирзиёевни ҳокимиятдан четлатиш режаси қуйидаги бандлардан иборат бўлган:\n1. Сайловга қадар йирик миқдорда маблағ тайёрлаш;\n2. Халқни Мирзиёевга қарши қилиш;\n3. Тадбиркорларни президентга қарши қилиш;\n4. Диндорларни президентга қарши қилиш;\n5. Терроризм таҳдиди билан президентни қўрқитиш;\n6. Хорижий ўлкаларда Шавкат Мирзиёев имижини бузиш;\n7. Россия билан муносабатларни бузиш.\n1, 2 ва 3-бандларни бажариш учун янги солиқ қонунини қабул қилишди. Ўзларининг одамлари бўлмиш бош вазир ўринбосари Жамшид Қўчқоров ва солиқ қўмитасининг раиси Бекзод Мусаев стратегияси асосида ишлаб чиқилган бу қонун олдиндан тадбиркорлар ва оддий халққа жуда катта қийинчилик туғдирадиган ва тадбиркорлик субъектлари кескин камайиб кетишига қаратилган эди.\nҚонун лойиҳасида Грузия ва Туркия солиқ сиёсати самарали экани кўрсатилган, аммо амалда унга кўплаб ўзгартиришлар киритилган эди. Ушбу қарорнинг салбий оқибатлари ҳозирданоқ ўз таъсирини кўрсата бошлаган – давлат бюджетига тушум тобора озайиб бормоқда. Бу ҳолат йил охирига қадар давом этса, вазиятни ўнглаш учун камида ўн йил керак бўлади. Аммо реал аҳволни президентдан беркитиб келишмоқда.\n1, 4, 5, 6 ва 7-бандларни шахсан Ихтиёр Абдуллаевнинг ўзи зиммасига олган. Бу ишларда унга ички ишлар вазири ўринбосари Даврон Назармуҳамедов, Давлат божхона қўмитаси раиси Мурод Азимов ёрдамчилик қилганлар.\nШавкат Мирзиёевга тероризм хавфи кучайиб бораётгани ҳақида Ихтиёр Абдуллаев бир неча маротаба маълумот берган ва бу маълумотларни Ички ишлар вазирлиги тасдиқлаган. Агарда ДХХда ҳозирги кундаги тозалашлар бўлмаганида мамлакатда сайловга яқин қолганда бир нечта террорчилик ҳаракатлари Ихтиёр Абдуллаев ва унинг жамоаси томонидан ташкиллаштирилар эди.\nБундай режа ҳозирда ҳибсга олинган ДХХ раисининг маслаҳатчиси Алишер Эшонхўжаев ва ДХХ раисининг биринчи ўринбосари Жаҳонгир Эгамов томонидан ишлаб чиқилган. Шу билан бирга, режага мувофиқ, Алишер Эшонхўжаев наркотрафик ташкил қилиб, йиғилган маблағларни президент сайлови давомида Шавкат Мирзиёевга қарши ишлатиши керак эди.\nИхтиёр Абдуллаев топшириғи билан ДХХ томонидан барча масжидларда, шунингдек, диний олийгоҳлар ва ўқиш марказлари раҳбарлари ва зиёлиларга қарши ҳужумлар ташкил қилинди.\nБундай ҳужумлардан фақат битта мақсад кўзланган эди – аҳолининг диндор табақасини президентга қарши қилиш.\nОммавий ахборот воситалари орқали туркум кўрсатувлар ва эшиттиришлар ташкиллаштирилиб, президентнинг диний эркинликларга оид ваъдалари шунчаки хўжакўрсинга экани тарғиб этилди.\nЧет эллардан келган инвесторларнинг лойиҳаларини атайлабдан ўтказмасликка ҳаракат қилинди. Вазирлар Маҳкамасининг инвесторларни жалб қилишдаги таъсири ва роли сусайтирилди.\nХорижий ўлкалар, айниқса, Россия раҳбарияти ва Шавкат Мирзиёев ўртасидаги муносабатларни бузишни шахсан Зелимхон Ҳайдаров ўз зиммасига олган.\nДХХ зобити йўллаган навбатдаги мактубни “Элтуз” таҳририяти мутлақ ҳақиқат деб ҳисобламайди. Аммо зобитнинг ҳозиргача берган маълумотлари ўзининг тўлиқ тасдиғини топганлиги учун мактубнинг самимийлигини ҳам инкор қилиб бўлмайди.\nҲозиргача ДХХ зобити “Элтуз”га етказган маълумотлар, жумладан, хавфсизлик хизматининг юқори мартабали раҳбарлари қамалгани ҳақидаги фактлар ўз исботини топди.\nУшбу мактуб нашрга тайёрланаётган пайтда “Элтуз”нинг ҳукуматдаги яна бир манбасидан маълумот келди. Бу маълумотларга кўра, ДХХ собиқ раиси Ихтиёр Абдуллаев 11 февраль куни қамоққа олинган. У ҳозир ДХХ тергов изоляторида сақланмоқда. Шунингдек, ДХХ собиқ раисининг кучишлатар тизимларида ишлайдиган барча қариндошлари қўлга олинган.\nАйни пайтда “Элтуз” ўз манбаларининг конфиденциаллик кафолатини сақлайди ва бошқа томонлар учун ҳам очиқлигини билдиради.\ndata-title="ДХХ ходими Мирзиёевни ҳокимиятдан босқичма-босқич ағдариш режаси ҳақида" data-description="<!-- wp:paragraph --> <p>Бугунга қадар "Элтуз" таҳририяти ДХХ раҳбариятидаги ўзгаришлар ҳақидаги силсила мақолаларига бирор расмий изоҳ ола олгани йўқ. Шунга ..." data-image="https://eltuz.com/wp-content/uploads/2019/02/rasm42296.jpg" data-url="https://eltuz.com/elak/209055/" data-services="facebook,odnoklassniki,twitter,telegram" data-counter="ig">\n«Нонкесар» нонни бўлакларга ажратиш билан банд, ёнида сут челаги ва яна алламбало нарсалар… «Йўқот ашқол-дашқолингни! Тезлат, жаллаб! Нега иммиллайсан, ...\nГиннесга кирган ўзбек оши уртўполон бўлди\n8 cентябр куни «Ўзбегим» фестивалида Гиннес рекорди учун тайёрланган 8 тонналик ош, ўзбеклар ўртасида тартибсизликларга сабаб бўлди. Рассом Туз ...\n“Элтуз” орқали президент Шавкат Мирзиёевга очиқ мурожаат билан чиққан “бир гуруҳ ишсиз қилган ва ишлаётган прокуратура ходимлари” ҳозир ҳам ...


07 апрел 2020, Тошкент вақти: 01:08\nФарғона Политехника институтига қўшни давлатлардан қайтган талабалар ҳужжат топшириш учун туришибди. 2020, 12 февраль.\nСирдарёлик Шаҳриёр ва сурхондарёлик Наврўзнинг ўқишини Ўзбекистонга кўчириш жараёнини Озодлик 3 кундан буён кузатмоқда.\nЧимкент - Гулистон - Чимкент\nДушанбе - Термиз\nЎқиш қачон бошланиши номаълум\n”Ҳужжатларни Олий таълим вазирлигида тузилган комиссия кўриб чиқади ва қарор қабул қилади. Ўқишнинг қачон бошланиши маълум эмас”.\nШаҳриёрнинг ҳужжати нега қабул қилинмади?\nТранскрипт берилгани талаба рўйхатдан чиқарилди дегани эмас\nЧимкентдаги Silkway халқаро университетининг раҳбарларидан бири (ўзини таништиришни истамади, бироқ университет ректори Ирина Ефимова 11 февралда куни Озодлик саволларига жавоб берган эди) бундай деди:\nҚирғизистон Таълим вазирлиги расмийси Гулмира Абилқасимова 13 февралда Озодлик саволларига жавоб бераркан¸ Қирғизистондаги ОТМлар ўзбекистонлик талабалар сўраётган академик маълумотномалар ёки транскриптларни дарҳол бераётганини, лекин бу талаба талабалар сафидан чиқарилганини англатмаслигини айтаркан, деди:\nГулистон давлат университети Ишчи гуруҳи вакилининг Озодликка айтишича, талабаларни ўқув йили ўртасида кўчириш масаласини Ўзбекистон Олий таълим вазирлиги қўшни мамлакатлардаги турдош вазирликлар билан келишган.\nОзодликнинг “Сиз шундай ўйлаяпсизми ёки сизларга шундай маълумот берилганми?” деган саволига Ишчи гуруҳи аъзоси “Бизга шундай дейишди”, деб жавоб берди.\nВазирликлар ўртасида келишув бўлмаган\nҚирғизистон Таълим вазирлиги расмийси Гулмира Абилқасимова суҳбат охирида бундай деди:\n- Биласизми, бу ишни ўқув йили ўртасида қилишнинг нима кераги бор эди?! Тушунолмай хайронман, ақлим етмаяпти...\nОзодлик: Бу савол жавобини бир ҳафтадан бери излаяпмиз, топганимиз йўқ.\n- Майли, кетмоқчи бўлишса, ҳужжатини олиб кетаверишсин. Бироқ унда нима учун чегараларни очишди? (кулиб) Ҳамкорлик қани? Дўстлик қани?


«сурхондарё» тегли мақолалар – Газета.uz\n«сурхондарё» тегли мақолалар\n29 июн 2022, 17:40 1\nСурхондарёдаги Хатак ғорида неандертал одам яшаган макон топилди\nАрхеологлар Сурхондарёнинг Хатак ғорида неандертал одамга тегишли макон борлигини аниқлашди, у тахминан милоддан аввалги 100−40 минг йилликка оид. Ғордан Тешик-Тошдаги каби қуроллар ҳам топилди. Июндан бери маҳаллий ва Австралиянинг Гриффет университети археологлари қазишма ишларини олиб бормоқда.\n15 июн 2022, 23:48\nКуёв келинни урган тўй тафсилотлари маълум қилинди\nОила ва хотин-қизлар қўмитасининг «Газета.uz»га маълум қилишича, ижтимой тармоқларда кенг тарқалган куёв келинни урган тўй шу йилнинг 6 июнида Сурхондарёда бўлган. Куёвга майда безорилик бўйича маъмурий иш қўзғатилди. Эр-хотин ва уларнинг ота-оналари билан «профилактик суҳбат» ўтказилгани айтилди.\n10 июн 2022, 23:58\nСурхондарёда Damas автомашинасида 25 бола ташилаётгани аниқланди\nТермиз туманида Damas автомашинасидан болалар боғчаси микроавтобуси сифатида фойдаланилаётгани аниқланди. Микровэнда 25 бола ташилган. Машина олд ойналарга парда тортилгани учун жарима майдончасига қўйилди.\n10 май 2022, 21:36\nСурхондарёда сел 3 кишини оқизиб кетди\nСурхондарё вилоятининг Сариосиё туманида тоғли ҳудудга сел келиши натижасида одамлар ва чорва молларини сув оқизиб кетди. Чорва моллари эгаси табиий офатдан қутилиб қолган. Қолганлари қидирилмоқда.\n7 май 2022, 23:27\nСурхондарёда кураш мажмуаси томининг ярми қулаб тушди\nТермиздаги «Aлпомиш» кураш мажмуаси биноси томининг қарийб ярми фавқулодда вазият туфайли қулаб тушди. Қурилиш вазирлиги бузилган том қисми яроқсиз ҳолатга келганини маълум қилди.\n15 апрель 2022, 17:14\nСурхондарёда 43 туп дарахт ноқонуний кесиб ташланди\nАнгор туманидаги 6-сонли болалар боғчаси ҳудудида 43 туп жумладан, можжевельник ва туя дарахтлари таг қисмидан ноқонуний тарзда кесиб ташланганлиги аниқланди. Давлат экологик назорат инспекторлари ҳолатни ўрганмоқда.\n4 апрель 2022, 15:20\n«Қонунингни Тошкентга бориб талаб қиласан». Журналист Сурхондарёда «самосуд» қилинди\nТермизда Kun.uz мухбири ва «Заковат» билимдони Аббос Салайдинов дорихона сотувчисидан QR-кодли чек талаб қилгани учун «самосуд» қилинди. Дорихона эгаси ва сотувчиси унга «қонунни Тошкентга бориб талаб қилишини» айтиб, жисмоний куч ишлатгани ва ҳақорат қилгани айтилмоқда. Дорихона эгаси, сотувчи, хаттоки журналистнинг ўзига нисбатан маъмурий иш қўзғатилди.\n24 март 2022, 17:44\nПрезидент инвесторлар билан Сурхондарёдаги 1,56 ГВт қувватга эга ИЭС қурилишини бошлаб берди\nПрезидент Шавкат Мирзиёев Сурхондарёдаги иссиқлик электр станцияси қурилишини бошлаб берди. Қуввати 1,56 ГВт ва умумий қиймати 1,2 млрд доллар бўлган ИЭС охирги йилларда мамлакатда қуриладиган энг йирик иссиқлик электр станцияси бўлади. Лойиҳа Германиянинг Siemens Energy, Франциянинг ЕDF ва Нидерландиянинг Stone City Energy компаниялари томонидан давлат-хусусий шериклик асосида амалга оширилади.\n23 феврал 2022, 10:58\nОТБ Ўзбекистонда автомобиль йўлларини таъмирлаш учун $273,8 млн ажратади\nОТБ Ўзбекистонда автомобиль йўлларини реконструкция қилиш ва янгилаш учун 273,8 млн доллар кредит ажратишни маъқуллади. Маблағлар Сурхондарёдаги Дарбанд — Денов йўлининг 106 кмни янгилаш, ЦАРЭС-2 коридорига кирувчи Ғузор — Бухоро — Нукус — Бейнеу йўлининг 87 кмни реконструкция қилишга сарфланади. Қолаверса, банк тадбиркор аёллар учун 150 минг долларлик грант ҳам беради.\n22 феврал 2022, 18:18\nЎзбекистоннинг тўртта вилоятида сел келиш хавфи эълон қилинди\n23−25 февраль кунлари Қашқадарё, Жиззах, Сурхондарё ва Самарқанд вилоятларининг айрим худудларида сел келиши хавфи эълон қилинди. Ўзгидромет фуқаролардан эҳтиёт чораларини кўришни сўрамоқда.\n24 декабр 2021, 13:04\nСамарқанд ва Сурхондарёда ноқонуний ер сотишга уринган шахслар ушланди\nСамарқандда ўзганинг фермер хўжалиги еридан 10 гектарни сотмоқчи бўлган аёл, Сурхондарёда эса уй қуриш учун фермер хўжалик ерини сотишга уринган фуқаро қўлга олинди. Уларга нисбатан фирибгарлик моддаси билан жиноят иши очилди.


«Жасырын алкоголь цех» операциясы: Нөкис қаласында усындай «исбилермен» табылды – Kar24.uz\n«Жасырын алкоголь цех» операциясы: Нөкис қаласында усындай «исбилермен» табылды\n06.07.2021 478 views0\nБажыхана уйымлары тәрепинен қолдан таярланған алкоголь өнимлериниң нызамсыз түрдеги саўдасына шек қойылды. Нөкис қаласында усындай ис пенен шуғылланып атырған «исбилермен»ге тийисли жасырын цех анықланды.\nБажыхана басқармасының Контрабандаға қарсы гүрес ҳәм бажыхана аудити бөлиминиң хызметкерлери «Нөкис вино заводы» АЖ ўәкиллери менен биргеликте оператив илаж өткерди. Илаж даўамында пуқара Х.С. 168 шийшеде қолдан таярланған 83,4 литр «Қаратаў» маркалы арақ өнимлерин «шәртли қарыйдар»ға 2,5 миллион сум ақшаға сатып атырған ўақтында илаж қатнасыўшылары тәрепинен иркиўге алынды. Бул анықланған фактке тийкарланып дәслепки сорастырыў жумыслары алып барылмақта.\nЕнди контракт пулын телефон программасы арқалы төлеў имканияты болады\nМайыплығы болған шахслар ушын қосымша қабыл көрсеткишлери мәлим болды


3. НамДУда инновация: "Электрон деканат" қандай тизим?\n5. Депутат ҳокимларни кескин танқид қилди\n6. Бутунжаҳон универсиадаси: Ҳумоюннинг ғалабали юриши давом этмоқда!\n8. Ҳоким блогер мурожаатига "реакция" қилди: Отасиз оилага уй қуриб берилади\n9. МАКТАБГАЧА ТАЪЛИМДА КЕЧИКИШГА ҲАҚИМИЗ ЙЎҚ! ёхуд анъанавий август кенгашидаги ўйлар\nШавкат Мирзиёевнинг қуйидаги сўзларини эслаш жоиз: Мактабгача таълим тизимига алоҳида эътибор қаратаётганимиз бежиз эмас. Ёшлар тарбиясига бугундан эътибор бермасак, эртага кеч бўлиши мумкин...\n10. Шу куннинг долзарб саволи: Ўқитувчини ўқувчига қаттиққўллик қилишига ҳаққи борми?\nЎқитувчиси тарбия йўлида, илм бериш йўлида сўкса сўксин, урса урсин. Биз ундан тарбияли авлодни, билимли болаларни кутайлик. Агар шундай бўлмаса, ана ундан кейин ўқитувчини сўроққа тутиш керак.\n11. "Миллий тикланиш" сайлов арафасида ғалвирни сувдан кўтарди\n12. Партиянинг аҳди қатъий: "Миллий тикланиш" ўз сўзидан қайтмайди!\n13. Президент: Электр ўчишлари, газ етишмовчиликлари оддий ҳолатга айланиб бўлган\nШунча бойлигимиз бўлиб, одамларимизга салгина совуқ бўлса электр ўчишлари, газ етишмовчиликлари ҳозирги оддий ҳолатга айланиб бўлган, лекин бу мени жуда катта ташвишга соляпти ва агар шу масалаларни жой-жойига қўймас эканмиз, эртага иқтисодий барқарорликка эришиш жуда қийин бўлади.\n14. Президент Наманганда: Ҳудудларга илм-фан, инновациялар кириб келаяпти\n15. СИЗ ҚАЙСИ КИТОБНИ ЎҚИЯПСИЗ?\nТоҳир Маликнинг “Одамийлик мулки” китобини сотиб олганимда анча вақт ўтган бўлсада, ҳажман катталигидан бемалол вақтим бўлганда ўқирман, деб кейинга суриб юрган эдим. Бу орада кўплаб катта-кичик китобларни ўқиб қўйдим. Аммо кеча ишдан қайтиб, “Одамийлик мулки” қўлга олганимча, аёлимнинг “дамингизни олсангиз бўлар эди, эртага ишга борасиз ахир”, деган енгилгина огоҳлантиришидан кейин соатга қарасам – 12.10, китобнинг саҳифасига қарасам 56-бетга келибман.


Шавкат Мирзиёев Хитойда Александр Лукашенко билан...\n25.04.2019 15:09 0 1471\nЎзбекистон Республикаси Президенти Шавкат Мирзиёев Пекин шаҳрида ўзи учун ажратилган қароргоҳда 25 апрель куни Беларусь Республикаси Президенти Александр Лукашенко билан учрашув ўтказди. Бу ҳақда президент матбуот хизмати хабар берди.\nБеларуснинг «Амкодор», «МАЗ», «МТЗ» ва бошқа етакчи компаниялари билан биргаликда саноатнинг турли тармоқларида кооперация лойиҳалари муваффақиятли амалга оширилмоқда. Мамлакатларимиз ҳудудлари ўртасидаги алмашинувлар анча фаоллашди. Фан, технологиялар ва таълим соҳасида самарали ҳамкорлик амалга оширилмоқда.\nХориж бугун, 10:19


Таққослашдан унумли фойдаланиб, бошқаларга ҳақиқатни ўрганишларига ёрдам беринг | Тадқиқ сони\nТИЛИДА ЎҚИШ аймара албан амхар арабча арман африкаанс болгар валяйта венгер венда вьетнам га грек гренланд грузин гуарани дат зулу игбо илоки инглиз индонез исланд испан итальян йоруба каталан квангали кечуа (Аякучо) кечуа (Боливия) киньяруанда кирунди корейс коса креол (Гаити) куаньяма кхмер латиш литва луо малагаси малайя мальта ндебеле ндонга немис непал нзема нидерланд норвег озарбайжон озарбайжон (кирилл ёзувида) оромо пангасинан поляк португал румин рус самар-лейте свати себуан сепеди серб серб (лотин ёзувида) сесото (Лесото) сингал словак словен сранан-тонго суахили тагал таити тай тви тиграй тсвана тсонга турк украин фин француз хилигайнон хитой (путунхуа, анъанавий) хитой (путунхуа, соддалаштирилган) хорват чех чичева швед шона эве эстон эфик япон ўзбекча қирғиз қозоқ\n«Қўриқчи минораси» (тадқиқ сони) | Сентябрь 2013\nШубҳасизки Исо Масиҳ ер юзида энг улуғ устоз бўлган! Балки сиз унинг таълим бериш тарзига, масалан саволлар ва кўргазмали қўлланмалардан қандай фойдаланганига тақлид қилишга ҳаракат қилгандирсиз. Улуғ устозимиз таълим беришда тез-тез таққослашдан фойдалангани ҳақида ҳеч ўйлаб кўрганмисиз?\nКундалик ҳаётда одамлар ўз фикрларини изҳор қилганда тез-тез таққослашдан фойдаланишади. Одатда биз буни ўзимиз англамаган ҳолда қиламиз. Айтайлик сиз бирор мева ҳақида: «У, бу мева ғарқ пишган деяпти-ю, аммо мана буниси жудаям қаттиқ экан»,— дейишингиз мумкин. Ёки бўлмасам бундай дерсиз: «Ҳа у боладек жудаям уятчан эди, ҳозир эса ҳамма билан гапга киришиб кетадиган бўлибди».\nЮқорида келтирилган мисолларга ўхшаган гапларда одатда аввал бирор далил ёки фикр таъкидланади, сўнг гапга аммо, лекин, бироқ, бошқа, эса ва ҳоказо ифодалар киритилиб сўнг, таққосланадиган маълумот келтирилади. Нутқда бундай услубни қўллаш, гапларингиз ифодаси табиий чиқишига ҳамда бошқалар фикрингизни осонгина илғаб олишига ҳисса қўшади.\nҲатто баъзи маданият ва тилларда таққослаш кенг кўламда ишлатилмаса-да, бундай услуб жуда муҳим аҳамиятга эга. Нима учун? Чунки бундай таққослар илоҳий илҳом остида ёзилган Худонинг Каломида жуда кўп маротаба учрайди. Исо Масиҳ таққослашдан тез-тез қўлланган. Мана бир неча мисол: «Одамлар чироқни ёқишганда, уни саватнинг тагига эмас, чироқпояга қўйишади». «Мени Таврот қонунини ҳамда пайғамбарларнинг ёзувларини бекор қилгани келган, деб ўйламанглар. Бекор қилгани эмас, амалга оширгани келганман». «Сизлар: “Зино қилма”,— дейилганини эшитгансизлар. Мен эса сизларга шуни айтаманки, аёл кишига эҳтирос билан қараган...». «Сизлар: “Кўз эвазига кўз, тиш эвазига тиш”,— деб айтилганини эшитгансизлар. Лекин мен шундай дейман: ёмон одамга қаршилик кўрсатманг. Аксинча, ўнг ёноғингизга тарсаки туширган кишига, чап ёноғингизни ҳам ўгиринг» (Мат. 5:15, 17, 27, 28, 38, 39). *\nМуқаддас Китобнинг бошқа қисмларида ҳам шунга ўхшаш таққослар мавжуд. Бундай таққослар фикрни тушунишга ёрдам беради ёки фикрни таъкидлашда жуда қўл келади. Агар сизнинг фарзандингиз бўлса, қуйидаги таққослаш устидан мулоҳаза юритиб кўринг: «Сиз оталар, болаларингизнинг ғашини келтирманглар, аксинча уларга Яҳованинг тарбиясини бериб, Унинг фикрлаш тарзини уларга пайванд қилинглар» (Эфес. 6:4). Агарда ҳаворий Павлус шунчаки ота-оналар фарзандларига Худонинг тарбиясини беришлари лозимлиги ҳақида ёзганда бу жуда доно ва ҳаққоний маслаҳат бўларди. Аммо: «Ғашини келтирманглар, аксинча уларнинг руҳини кўтариб, Яҳованинг фикрлаш тарзини пайванд қилинглар» каби таққослаш қўлланилгани сабабли фикр равшан тушунилади.\nУшбу бобнинг кейинги оятларида Павлус қуйидагиларни ёзган: «Зеро биз одамлар билан эмас, балки кўкдаги ёвуз руҳлар... билан курашяпмиз» (Эфес. 6:12). Эҳтимол ушбу таққослаш, биз жиддий курашнинг иштирокчиси эканлигимизни яққол англашга ёрдам бераётгандир. Ҳа, бу кураш инсонларга эмас, аксинча кўкдаги ёвуз руҳларга қарши қаратилган.\nТАҚҚОСЛАШНИНГ ФОЙДАЛИ ТОМОНЛАРИ\nМуқаддас Китобнинг юқорида айтиб ўтилган Эфесликларга йўлланган мактубидан Павлус қўллаган кўпдан-кўп таққосларни топса бўлади. Ажаб эмаски, ушбу оятлардаги таққослар устидан мулоҳаза юритиш, Павлус етказмоқчи бўлган фикрларни чуқур фаҳмлашга ва биз қандай йўл тутишимиз лозимлигини яққол тушунишга ўз ҳиссасини қўшса.\nКейинги саҳифаларда келтирилган жадвалда Эфесликларга йўлланган мактубнинг 4- ва 5- бобларида қўлланилган баъзи таққосларни кўриб чиқишни эҳтимол қизиқарли ва фойдали деб топарсиз. Ҳар бир таққосни ўқиётиб, шахсий ҳаётингиз устидан мулоҳаза қилиб кўринг ҳамда қуйидаги саволларга жавоб бераётиб, ўзингизни виждонан текширинг: «Феъл-атворим қанақа? Келтирилган ёки шунга ўхшаш вазиятларда мен ўзимни қандай тутаман? Ушбу таққосларга кўра бошқаларнинг назарида мен қандай инсонман?» У ёки бу таққос устидан мулоҳаза юритаётиб бирор соҳа устидан ишлашингиз керак бўлганини пайқасангиз, бунинг устидан ишлашга ҳаракат қилинг. Таққослар асосида устингиздан ишланг.\nБалки илова қилинган жадвалини оилавий топинишда қўллаб кўришни маъқул деб топарсиз. Бунинг учун авваламбор бутун оила келтирилган таққосларни ўқиб чиқиши керак. Кейин оила аъзосининг бири таққоснинг биринчи қисмини айтиб ўтади. Бошқалар эса иккинчи қисмда таъкидлаб ўтилган фикрни топишга ҳаракат қилишади. Бу туфайли, оила орасида қандай қилиб таққоснинг иккинчи қисмидаги фикрни ҳаётда янада кўпроқ татбиқ этиш мумкинлиги борасида қизғин суҳбатлар пайдо бўлади. Ҳа, умуман олганда бундай таққослар устидан мулоҳаза юритиш, ҳам ёшларга, ҳам ёши улуғ имондошларимизга, оилада ҳамда бошқа жойда масиҳийларга хос бўлган хулқ-атворни намоён этишга кўмаклашади.\nТаққослашнинг аҳамиятини чуқурроқ тушунганингиз сайин, уларни Муқаддас Китобдан яхшироқ илғай оласиз ва улардан хизматда фойдаланиш жуда қўл келишини пайқайсиз. Мисол учун сиз хонадон эгасига шундай деб мурожаат қилсангиз бўлади: «Кўпчиликнинг айтишича ҳар бир одам ўлмас жонга эга, аммо эътиборингизни Муқаддас Китобда бу ҳақда нима дейилганига қаратмоқчи эдим». Ёки айтайлик сиз бирор киши билан Муқаддас Китобни тадқиқ қиляпсиз. Шунда қуйидагича айтишингиз мумкин: «Сир эмаски кўпгина одамлар оловли дўзах борлигига ишонишади. Сиз бу ҳақда қандай фикрдасиз? Бироқ Муқаддас Ёзувларда бу тўғрисида нима дейилганига эътибор беринг-да».\nҲа, Муқаддас Ёзувларда Аллоҳнинг йўлидан юришимизга ёрдам берадиган таққослар жуда кўп. Бундай таққослардан амалда фойдаланиш туфайли, бошқаларга Муқаддас Китобдаги ҳақиқатларни билиб олишга кўмаклаша оламиз.\n^ 5- х.б. Юнон тилида ушбу мисоллар асосида таққос ва зидлов боғловчилари ётади. Ўзбек тилида эса улар ёрдамчи сўз туркумига кириб, тўлиқсиз феъл, зидлов боғловчилари, юкламалар, модал сўзлар ва бошқа сўз туркумлари сифатида етказилган. Муқаддас Китобда қандай қилиб ушбу ёрдамчи сўз туркумлари фикрларни ўзаро боғлашда ва таққослашда ишлатилганини билиш жуда фойдалидир.\nЭфесликларга йўлланган мактубнинг 4- ва 5- бобларидаги баъзи таққослар\nУшбу қизиқарли иловани оилавий топинишда қўллаб кўришга ҳаракат қилинг!\n«Ёлғон ишлатиб, айёрлик билан йўлдан урадиган одамларни тинглаб, ҳар турли таълимотнинг шамолидан тўлқинланиб, у ёқдан бу ёққа тебранмайлик» (4:14).\n«Аксинча, ҳақиқатни гапираётиб, бош бўлмиш Масиҳга муносиб тарзда ҳамма нарсада севги орқали ўсиб борайлик» (4:15).\n«Чунки [ўзга халқлар] ақлан зулматда бўлиши, ўзларининг... бағритошлиги дастидандир» (4:18, 19).\n«Аммо сизлар Масиҳдан бундай киши бўлишни ўрганмагансизлар. Уни тинглаб, ундан таълим олдингизлар» (4:20, 21).\n«Аввалги турмуш тарзига хос бўлган эски ўзликни ечиб ташланг» (4:22).\n«Бунинг ўрнига ақлингизни янгилаб, ҳақиқий одиллик ва садоқатга асосланган, Худонинг ниятига кўра яралган янги ўзликни кийиб олинглар» (Эфес. 4:23, 24).\n«Ўғрилик қилган, бошқа ўғрилик қилмасин» (Эфес. 4:28).\n«Ундан кўра муҳтожларга бирор нарса бера оладиган бўлиши учун астойдил ишлаб, ўз қўллари билан меҳнат қилсин» (Эфес. 4:28).\n«Оғзингиздан ҳеч қандай ярамас сўз чиқмасин» (4:29).\n«Лекин... мустаҳкамлайдиган эзгу сўзларни гапиринглар» (4:29).\n«Ҳар қандай адоват, қаҳру ғазаб, бақириқ ва ҳақоратли сўзларни ҳар қандай ярамаслик билан бирга ўзингиздан соқит қилинглар» (4:31).\n«Яхшиси бир-бирингизга меҳрибон, раҳм-шафқатли бўлинглар....бир-бирингизни чин дилдан кечиринглар» (4:32).\n«Зино, ҳар қандай нопоклик ва тамагирлик орангизда ҳатто тилга олинмасин» (5:3).\n«Балки Худога шукроналар айтилсин» (5:4).\n«Бир вақтлар сизлар зулмат эдингиз» (5:8).\n«Ҳозир эса Ҳазратимизга тегишли бўлганингиз учун нурсизлар» (5:8).\n«Итоатсиз кимсалар билан бирга қоронғиликнинг беҳуда ишларига бошқа аралашманг» (5:11).\n«Аксинча уларни фош этинг» (5:11).\n«Шунинг учун ақлсиз бўлманглар» (5:17).\n«Балки Яҳованинг иродаси қандай эканини англаб олинглар» (5:17).\n«Шароб ичиб маст бўлманглар, чунки бу бузуқликка олиб боради» (5:18).\n«Аксинча муқаддас руҳга тўлинг» (5:18).\n«Ҳеч бир киши ўз танасидан нафратланмайди (5:29).\n«Аксинча уни озиқлантириб, ардоқлайди. Масиҳ ҳам жамоати билан шундай йўл тутади» (5:29).\n«ҚЎРИҚЧИ МИНОРАСИ» (ТАДҚИҚ СОНИ) Сентябрь 2013